Vahingonkorvaus rokotteen sivuvaikutukista - Maailman menoa - Suomi24 Keskustelut\nKuka maksaa jos korona-rokotteet aiheuttavat vakavia\nterveysongelmia? Onko asia kunnolla selvitetty? Eikö rokotteiden valmistajan pitäisi\nEi kukaan, koska se on vapaaehtoinen. Ei räkänaamareiden myyjiltäkään saa korvausta, vaikka räkänaamarit levittävät koronaa.\nHaluan korvauksen koska rokote- ja maskivastaiset levittävät koronaa\nSaako Coka Cola komppanialta vahingonkorvauksen, kun heidän juomansa vuoksi tuhoutuu hampaat ja maksa?\nTuskin myöskään korvausta tulee, jos menee hajuaisti koronatestin myötä.\nTuossa koronarokotteessa suurin "maksaja" on rokotteen ottaja. Jos ja kun vaarallinen rokote aiheuttaa pysyvät vammat ja vie ottajansa petipotilaaksi, korvausta ei pysty maailmassa mistään hakemaan.\nEn aio kyllä ottaa. Sikaflnussa rokote sairastutti lukuisia narkolepsiaan.\nHumpuukin pumppaaminen suoneen, kuten humpuukinaamioiden käyttäminenkin, on täysin vapaaehtoista – ja hölmöä. Korkeintaan voidaan evätä sairausvakuutuksen korvaus, kun noiden vuoksi sairastuu.\nkorona mikrosiru lusiferace nanomuste rokote rna geenimuokkaus rokote > vaarallinen > ei kannata ottaa > kannattaa varoittaa muitakin\nPaskat siitä mitään korvausta saa Suomessa, täällä otat omalla vastuulla\nKukaan ei vastaa jos rokotteeseen kuolee...se on uusi normaali suomessa että kukaan ei ota vastuuta enää mistään, hallitus toimii hyvänä esimerkkinä.\nSaanko vahigonkorvauksia, jos menen soittamaan suutani ja saan nekkuuni?\nAinakin veronmaksajien on saatava rahansa takaisin mitä ovat lääkeyhtiölle maksaneet jos rokote ei tehoa mitenkään. Joku arvo myös veronmaksajien rahoille. Montakohan kymmentä miljoonaa noihin rokotteisiinkin menee nyt?\nLääkejätit pärjäävät mukavasti Buranan ja sensellaisten myynnillä.\nRokotteita suostuvat kehittämään vain jos korvausvelvollisuutta ei määrätä.\nLupaavat kyllä tehdä parhaansa ja noudattaa viranomaismääräyksiä.\n"Korvausvelvollisuus? Ei käy, sairastakaa sitten."\nTotta kai saa vaihngonkorauksen. Ja lisäksi saa vielä kuukauden pellenaamarit.\nPellenaamareista en tiedä, mutta kasvomaskeja vastaan vissiin kovakin angsti. :D\nRokotteesta kieltäytyjille pitäisi olla täysmaksulliset koronahoidot jos sattuu sairastumaan.\nEn tarvitse hoitoa kausinuhiin. Viimeksi olen käynyt huumekauppiaan edustajan luona viime vuosituhannella, ja silloinkin hakemassa vain todistuksen ajokorttia varten. Kallista pelleilyä.\nlähikauppaa tuli 5 pros oluet , mitkä 10 000x vaarallisempia ku korona\nei tämä estänyt hillitöntä ryntäystä silloin\nei ole korvausta kyselleet\nkorona rokote on luultavasti pahempi kuin talidomi, eli raskaana oelvat naiset ku ottaa tuon puoskari rokotteen , tulee vammaisia lapsia 1000 pros. varmuudella\ntätähän tukee se kun rokote tullut lyhyemmässä ajassa mitä kestää normaali raskaus aika..\nKaikki otetaan mikä ilmaiseksi,saadaan. Tukinulli.\nEi. Koska olen nähnyt lääkeyhtiöiden dokumentteja joissa kerrotaan että, vetäytyvät kaikesta vastuusta. Jos vaikka sivuvaikutuksiin joku kuolee niin eivät vastaa siitäkään. Joten en ole rokotetta ainakaan ottamassa antaa niiden kiireisimpien olla koekaniineina.\nKorona hysteerikkojen jutut on siitä hauskoja kun ne kattoo niitä käppyröitä koko ajan eri tavalla milloin minkäkin ikäiset on vaaravyöhykkeessä. Kaikki muuttuu koko ajan mutta eipä sitä kannata hysteerikkojen juttujen mukaan pomppia. Antaa niiden elää omassa todellisuudessaan naamareitten täyttämää elämää, ei se hysteria ole kaikkien juttu.\nKyllä se joka ottaa rokotteen on omalla vastuulla.\nRokotteesta tulevia haittoja ei kukaan korvaa, etkä saa niitä kehostasi koskaan pois.\nValtiolta ne korvausrahat tulee, olisikos se ollut potilasvahinkolautakunta vai mikä joka ne korvaukset sitten maksaa....?\nÄlä unta näe!\nRokoteteollisuus rokotuksineen on kannattavaa bisnestä. Jahka seuraavat sukupolvet viimein ryhtyvät tätä maailmanlaajuista lääkintää selvittelemään, karu totuus on pahempaa kuin yksikään suomalainen edes osaa kuvitella. Se että lasten luontainen vielä kehitteillä oleva immuniteetti jo varhain näiden ensimmäisten elinkuukausien aikana on törkylääkkeillä huomattavalta osin saatu murenemaan ja tuhottuakin, tulee olemaan sellainen mediapläjäys, joka vetää shokkiin monet tieteilijät ja lasten vanhemmat.\nEikä tämä pelkästään hoitohenkilökunnan vika ole ollut, vaikka heille alan asiantuntijoina suurin vastuu lankeaakin. Kyllä vastuu koskee myös sitä suurta huutelijoiden joukkoa, joka aina on jaksanut sokeasti uskoa kaikkeen viralliseen, eikä koskaan vaivaantunut mitään itse selvittämään.\nKosto tulee myös lasten taholta, sillä lääkkeillä viety lapsuus ja elämä ovat sillä rajalla, miten anteeksianto ylipäänsä ihmisen kohdalla tulee mahdolliseksi. Rokottaminen syntyvyyden laskuna sekä lasten ja nuorten elämän suurena vaikeutumisena tulee voimallisesti esille. Vaikka edelleen jutut ”rokotevastaisista” kummittelevat, kun rokotteista käydään kauppaa, niin pikku hiljaa ihmisten on palattava myös tosiasioiden ääreen ja rohjettava katsoa sitä jälkeä, mitä lapsemme ja nuorisomme kannettavaksi rokotteista on aiheutunut.\nRokotesotku on vuosi vuodelta pahentunut ja seurauksista kärsivät jo kaikki, joko suoraan tai välillisesti. Rokoteteollisuus on häikäilemättä käyttänyt hyväkseen myös hyväntekeväisyyttä ja tältä osin sinisilmäiset hyväksikäytetyt on onnistuttu höynäyttämään palvelemaan muka lasten etua, kun tosiasiassa lasten elämän turvallisuutta on pala palalta nakerrettu pois.\nEi kai kenenkään kuulu maksaa? Voithan ruveta valmistamaan joitakin syöpää aiheuttavia palavia käärylöitä (tupakkia) ja myydä näitä tuotteita suomessa?\nJos eduskunta sallii tappavalla rotanmyrkyllä terästettyjen virvoitusjuomien tai tupakan myynnin suomessa niin ihan asiakkaan omalla vastuulla käyttääkö tuotteita.\nVaroitusteksti tälläisissä tuotteissa pitää ilmeisesti olla.\nValitettavasti näin ei ole sillä maassamme on tuotevastuulaki.\nJos kaiken myyminen olisi sallittua ja ostaminen vain omalla vastuulla, niin silloinhan mitään viallisia tuotteita ei tarvitsisi vetää pois markkinoilta lainkaan, vaan kauppiaat voisivat nauraa räkäisesti asiakkaalle että "NO ITEPPÄ OSTIT AHAHAHHHAHHAHAHHHHAAAHHA!!!!"\nTäysin turvallinenhan tuo toki on, siitä ei liene pienintäkään epäilystä. Ottakaa vaan ihmeessä kaikki tyhmät lampaat!!\nVitut ne mitään maksa. Umpityhmät rokotteen ottajat maksaa omalla terveydellään. Elämä on!\nKatso peiliin. Jos siellä näkyy valkoinen naama, on turha kysellä korvausten perään.\nSuomeen tulee perustaa oma firma joka tekee PERUSROKOTTEET\npolio / tuhkarokotteet ym. muut .\nVAI KUKA KIELTÄÄ ylikansalliset tyhtiötkö.\nBritanniassa kuusi ihmistä on kuollut jo Pfizerin koronarokotteeseen.\nSuomessa korvaukset maksaa Lääkevahinkovakuutus eli valtio.\neipä maksa kaikki pesee kätensä ja sulkee korvansa ei ole näyttöä.\nKuka korvaa ne lievät päivittäin ilmenevät tervydelliset haitat ? Lievät tulevat 10 * useammin vakaviin verraten mutta eläkeikään on vielä kitkutettavaa 25 vuotta ? tai jopa kouluikäisestä eläkeikään 55 vuotta ?\nPitäkää jo turpanne kiinni sielä. Tuo on lievissä oireissa korvaus. tai sitten 9 euron kuntouttava työsopimus.\nKrooniset siittö munasolu muodostumisen vauriot korona rokotteen jälkeen. Pyyyiiih! mitä tavallinen lapiomies siittöillä munasoluilla tekee, 9 egun kuntouttavaan vaan uraputki eläkeikään asti.\nVajaa kehityksellinen lapsi lääketeollisuuden rokote toimesta on tänä päivänä muoti juttu.\nLääketeollisuus ei taida tietää mihin leikkiin on ryhtymässä.\nValtaisa joukko ihmisiä tietää jo tämän, mutta kuitenkin vaikenevat. Mitä tämä kertookaan ajastamme ja tavastamme juosta tosiasioita karkuun. Koronaa meidän ei olisi tarvinnut kohdata, ellemme jo vuodesta toiseen olisi vaienneet. Koronavirus muistuttaa etenkin lapsista, mitä heille rokotteiden kautta on tullut tehtyä.\nHieman THL on lieventänyt jo ehdottomuuttaan olla rokotteista enemmän oikeassa kuin rokotteista kärsineet. Mutta vielä ei silti lasten ja nuorten hätä ole mennyt kuin murto-osin perille. Siispä koettelemukset tulevat kansamme osaksi uudelleen ja uudelleen, kunnes tiedon piiriin tulevat myös terveydenhoidon ammattilaiset, sillä pelkoa rokotteista emme ole vielä alkuunkaan kohdanneet sellaisena kuin se osaksemme tulee olemaan.\nihan itse niistä vastaa kuinka käy faxi.\nViina ja tupakki eivät ole kauhistus, mutta ruokavalio, korona ja rokote ovat. Ei Suomi muuten Hölmölä olisikaan.


Wizard´s Creek Twopence - Taraino´s Labradors\ni: C.I.B CA AM CH FIN EE MVA Chancellor Merry\ne: EE LT LV BALT JCH LVJV-03 LTJV-03 Preton Luna\n- kyyn. 0/0\n- näy: JUN-EH\nAino on perheemme ensimmäinen labradorinnoutaja, jonka saimme pitkän etsinnän jälkeen. Innokkaana ja suurin toivein, hain sen seitsemän vuotta sitten Raijalta, Wizard´s Creek kennelistä. Ja Aino olikin, ainakin luonteensa puolesta, kaikkea sitä ja enemmänkin, kuin mitä osasimme toivoa. Se on kietonut heti saavuttuaan meidät tassunsa ympärille, ja hurmannut meidät. Se on pennusta asti ollut "vanha sielu", joka on käyttäytynyt aina hyvin, kuin tietäen, mitä siltä milloinkin on odotettu. Mitään pentumaisia kolttosia se ei harrastanut, kuten päälle hyppimistä, vetämistä, tavaroiden pureskelua.. saati että se olisi koskaan purrut ihmisten käsiä.. sellainen ajatus ei sille varmasti koskaan edes noussut mieleen.\nAinolla on merkittävä rooli arjessamme, ja lastemme kasvussa. Erityisen suuri rooli Ainolla on ollut vanhimman tyttäremme murrosiän murheiden luotettavana, järkähtämättömänä kuuntelijana ja lohduttajana. Sen mustaan turkkiin on monet itkut itketty ja sille on voinut kertoa jokaisen salaisuuden. Uusien nelijalkaisten perheenjäsentemme kanssa Aino on ollut korvaamaton apu. Se on omalla käytöksellään näyttänyt pennuille esimerkkiä, ja opettanut ne siten tavoille.\nSen kanssa olen saanut tutustua tähän hienoon rotuun ja erilaisiin harrastusmuotoihin. Sen kanssa on käyty niin tottiskentällä, näyttelyssä kuin metsässä verijälkeä harjoittelemassa kuin lintuja noutamassakin. Se on aina valmis toimintaan, oli sitten kyse arkiaskareista, lenkille lähdöstä tai variksen noudosta.\nJa me ajattelimme silloin, (ja ajattelemme edelleenkin), että tässäpä täydellinen koira. Näitähän menisi tässä kotona useampikin.. Ja kaikki enemmän labbiksia tuntevat, tietävät jo tässä vaiheessa ettei se ihan niin mennytkään. Aino taitaa sitten kuitenkin olla enemmän poikkeus kuin sääntö. :) Poikkeus nimenomaan rauhallisuutensa takia, sillä useimmat labbikset ovat erityisesti nuorena vilkkaita ja helposti innostuvia.\nJokainen tuntemani labbis on opettanut minulle jotakin niin koirista, labbiksista, kuin minusta itsestänikin ja elämästä ylipäätään. Aino on kuitenkin tuonut elämäämme jotain sellaista, mistä olen sille ikuisesti kiitollinen. Rakkauden tähän hienoon rotuun.\nAino on perusterve narttu, jota ei ole koskaan jouduttu käyttämään eläinlääkärillä muuta kuin rokotuksilla ja perustarkastuksissa. Se ei ole kärsinyt koskaan korvatulehduksista, allergioista ja se on luustoltaan sekä silmiltään täysin terve.\nNäyttelyissä olemme käyneet sen verran, että olemme hakeneet sieltä Erittäin hyvän-laatuarvostelun. Se oli myös Puppy & Veteran Show:ssa 2006 suuren pentuluokkansa toinen, ja sen voitti vain koko näyttelyn parhaaksi valittu narttupentu. Enimmäkseen olemme kuitenkin harrastelleet vain omaksi iloksemme, rennosta yhdessä olosta nauttien.\nAino on kennelimme nk.kantanarttu joka löytyy tällä hetkellä kaikkien käyttämieni narttujen sukutauluista. Se on ollut erinomainen emo, ja periyttänyt erityisesti hyvää luonnettaan ja terveyttään jälkeläisilleen.


Julkaistu 26.06.2008 13:35\nKeskiäänitasot viihderavintoloissa liikkuvat ajoittain riskirajoilla. Kuulonhuoltoliitto on mitannut äänenpaineita kevään aikana kymmenessä pääkaupunkiseudun ravintolassa. Mittaustulosten analyysi tehtiin yhteistyössä Kuopion yliopiston melulaboratorion kanssa. Kaikkien ravintoloiden äänitason keskiarvoksi saatiin 96 desibeliä. Korkein keskiäänitaso oli 102 desibeliä ja alhaisin 88 desibeliä. Jo tunnin oleskelu 94 desibelin äänenpaineessa voi toistuvassa melualtistuksessa aiheuttaa kuulovaurion. Mainos (uutinen jatkuu alla)\nTurvallinen oleskeluaika 100 desibelissä on vain varttiTyypillinen oire liian kovasta musiikista on korvien soiminen eli tinnitus melualtistuksen jälkeen. Melukuulovaurion syntyyn vaikuttavat melun voimakkuus, laatu ja altistuksen kesto. Vaurio syntyy yleensä hitaasti ja huomaamatta.100 desibelissä turvallinen oleskeluaika on vain vartin mittainen.Ravintoloiden keskiäänitaso nousee ihmismäärän kasvaessa. Myös elävä musiikki nostaa äänitasoa. Mittauksessa korkeimmat lukemat saatiin rock/hevi-paikoissa. Ainoastaan yhdessä ravintolassa yleisölle tarjottiin mahdollisuus korvatulppien ostoon ja työntekijöillä oli kuulonsuojaimet. Sosiaali- ja terveysministeriön asumisterveysohjeen mukaan yleisötapahtuman järjestäjän on huolehdittava yleisön kuulonsuojauksesta, mikäli melualtistus ylittää 85 desibeliä kahdeksalle tunnille tasoitettuna. Yleisöä altistavan melun keskiäänitaso saa olla korkeintaan 100 desibeliä neljälle tunnille tasoitettuna. Monen asiantuntijan mielestä taso on säädetty liian korkeaksi. Mittausten mukaan selviä ylityksiä tapahtui kaiken kaikkiaan kolmessa ravintolassa. Meluasetukset tärkeä osa työsuojeluaTyötekijöiden kuulonsuojauksessa noudatetaan meluasetusta. Kun 80 desibeliä ylittyy, työnantaja on velvollinen hankkimaan työntekijöilleen kuulonsuojaimet. Mikäli melua on yli 85 desibeliä, on työnantaja velvollinen laatimaan meluntorjuntaohjelman. Meluasetuksen valossa mittauksista saadut lukemat kertovat, että ravintoloitsijoiden on kiinnitettävä huomiota meluhaittoihin osana työntekijöidensä työsuojelua. Ravintolan äänenpaineita on mahdollisuus laskea toimivalla akustiikalla. Jos äänenpainetta ei saada laskettua riittävästi, yleisölle on tarjottava mahdollisuus kuulonsuojaimiin.Desibelimittaukset ravintoloissa ovat alkua Kuulonhuoltoliiton loppuvuoden kampanjalle.Kampanjan ensisijaisena kohderyhmänä ovat aktiiviset nuoret aikuiset, 20–30-vuotiaat musiikkiravintoloiden ahkerimmat asiakkaat.(MTV3)\nHelsinki tuskailee villikaniongelmaansa - pelastajaksi haetaan hilleriä Uusimmat uutisvideot


Avainsana: mäkitreeni | 40+ ja Tikissä\nRokkii, vammoi, ongelmii ja kaikkee…\n18.11.2015 Sirkku 2\nMitä mulle kuuluu? No jaa, ihan hyvää ja vähän vähemmän hyvää. Ei nää kuviot tästä juurikaan oo selkiytyny sitte viime ”näkemän” =D\nMä meen maanantaina työhaastatteluun sellaseen tuttuun paikkaan ja toivottavasti se poikii jotain. Koska mä törmäsin ihmeelliseen ongelmaan sen yhden työpaikan kanssa. Mä en pääse sinne viikonloppuisin aamuvuoroon ollenkaan. Mulle ei tullut idioottina lainkaan mieleen tarkistaa asiaa etukäteen, koska … Lue lisää »


Mukana huippuartisit: Waltteri Torikka, Suvi Teräsniska sekä Cheek.\nTule mukaan kuukausilahjoittajaksi »\nKuukausilahjoittajana autat maailman heikoimmassa asemassa olevia lapsia.\nUNICEF Voitolla yöhön ohjelmassa tutut kilpailijat Viivi Pumpanen, Susanna Koski, Elina Kottonen, Jukka Rasila, Juuso Mäkilähde, Aki Linnanahde ja Petri Nygård sekä juontaja Mikko Leppilampi kokoontuvat vielä kerran yhteen viettämään iltaa ja esittämään taitojaan hyvän asian puolesta.\nOhjelmassa vieraillaan Tsadissa Afrikassa. Köyhässä Tsadissa lapsia uhkaavat malaria ja aliravitsemus. UNICEF tukee Tsadissa terveysasemia, missä perheille jaetaan malariaverkkoja ja aliravituille lapsille ravitsevaa maapähkinätahnaa.\nOhjelmassa käydään myös Boliviassa Etelä-Amerikassa, missä UNICEF tekee töitä, jotta lapsityövoiman käyttö loppuisi ja että lasten ei tarvitsisi kerjätä kadulla vaarallisissa olosuhteissa.\nSuoran lähetyksen juontavat Mikko Leppilampi ja Viivi Pumpanen.\nTehdään yhdessä hyviä asioita lasten puolesta.\n– Viivi Pumpanen ja Mikko Leppilampi\n- Kutsumme kaikki suomalaiset mukaan viettämään sunnuntai-iltaa seurassamme. Samalla on erinomainen tilaisuus ryhtyä UNICEFin kuukausilahjoittajaksi. Tehdään yhdessä hyviä asioita lasten puolesta, Mikko ja Viivi kannustavat.\nUNICEF -jaksossa kuullaan myös suomalaisia huippuartisteja. Tunnelmaa nostattavat live-esiintymisillään Waltteri Torikka, Suvi Teräsniska sekä Cheek.\nUNICEFin kuukausilahjoittaja Reijo Saarinen tutustui UNICEFin työhön Boliviassa\nUNICEFin kuukausilahjoittaja Sanna Klingberg tutustui UNICEFin työhön Tsadissa


Maire, Emmi, Mervi ja Terttu: Jälkikoe Pieksämäki 6.10.\nJälkikoe Pieksämäki 6.10.\nklo 04.00 Herätyskello soi. Olen vielä puolenyön maissa etsinyt Merkalle ketjupantaa ja pakkaillut ooppelia, ensimmäinen ajatus on vanha tuttu "onko tässä mitään järkeä".\nklo 05.00 Lastataan Matkakeitaan parkkikselta kannustusjoukot eli Elina ja koiransa kyytiin- ihan hyvin mahtuu kaksi emäntää ja kahdeksan bordercollieta yhteen ooppeliin; neljä taakse, kolme turvavöihin takapenkille ja yksi repsikan jalkatilaan. Huomaan, että Merkan eväät unohtuivat kotiin, koukkaistaan takaisin.\nklo 05.30 hurruutellaan kohti Pieksämäkeä. Radiossa Joel Hallikainen laulaa "Turhaa, aivan turhaa, on jälkiänsä lähtee seuraamaan", toivotaan, ettei siitä tule tämän reissun tunnusbiisiä.\nklo 07.45 perillä, ollaan tultu aika haipakkaa ja kiritty eniron suunnitelmasta kolme varttia pois. Koirat aamulenkille, pientä häslilnkiä kahdeksan koiran hihnalenkitys vaatii, kun ovat tottuneet juoksemaan valtoimenaan. Ilmoittautuminen. Todetaan, että kokeen tuomarin nimi komeilee osanottajaluettelossa. Eihän niin voi periaatteessa tehdä. Jos ovat ottaneet tilalle Peuhkurin (jolta Mervillä on kaksi ykköstulosta), mulla menee hermo. Onneksi tuomarina on sitten Halosen Ilkka.\nklo 09.00 koirien tarkastus, numeroiden arvonta ja lähtö jälkimaastoihin. Spekuloidaan metsänreunassa odotellessamme, että ainakin puolitoista tuntia menee ennen kun Mervi pääsee radalle, suunnitellaan aamutorkkuja.\nklo 10.06 Mervi lähtee jäljestämään, janalla hän tekee taas kunnon koukkauksen (ei kuitenkaan enempää kuin miinus kaksi pistettä), jäljestää laukalla koko ajan, tarkasti ihan jäljen päällä alusta loppuun.\nklo 10.20 kuusi keppiä taskussa saavumme Mervin kanssa hiekkatien laitaan. Ei hajuakaan missä olen. Soitan Elinalle, hänkään ei yllättäen tiedä. Hän soittaa torvea, haukuttaa Sinaa, en kuule. Arvon suunnan ja lähden tietä oikealle. Soitan ratamestarille, ja hän vahvistaa pettämättömän suuntavaistoni olevan tälläkin kertaa oikeassa.\nklo 10.38 palautan kepit kisakeskukseen. Jäljen ajamiseen meni 14 minuuttia, keppien palauttamiseen 18. Palautusaikaa sain 7 minuuttia. Onneksi Mervi oli nopea. Jäljeltä siis 168 p.\nklo 12.20 Mervi lähtee esineruutuun. Hän nostaa kaksi esinettä ja tiedän, että kolmas on edessä ja Merkka vain ei ehdi haistella. Hän juoksee vesi pärskyen ympäri ruutua, kunnes aika loppuu. Ja edessähän se kolmas olisikin ollut. Pisteitä 22 eli maastosta 190. Tottiksesta pitäisi saada siis vähintään 80.\nklo 12.40 katsellaan tottissuorituksia ja kuunnellaan arvostelua. Tiukassa on pisteet Halosen Ilkalla tänään. Olen ihan varma, että Mervi saa 68 pistettä. Mervin parina on saksanpaimenkoira Armas, joka suorittaa ensin, Merkka pötkölleen. Oli ollut tuomarin mukaan tarkkaavainen, mutta tarkkaavaisuus fokusoitui enemmän Armaksen suoritukseen. Oli ihan vinossa kun hain hänet. Mervi oli taas tottisvireessä (Lauri Töhkän sanoin "kiihkeyttä kuumaa, hulluutta, huumaa"), kaksikiloiselle murisi, mutta hyppynoudossa päästi sellaisen kunnon leijonankarjaisun tömähtäessään maahan ja ottaessaan kapulan. Eteenmenossa tuomari antoi suullisen luvan laittaa koira maahan, mutta Merkka ehti totella jo tuomaria...\nKun mentiin kuuntelemaan arvostelua, Elina jo onnitteli käyttövalion arvosta, mutta sanoin, ettei mikään ole vielä varmaan. Vasta sitten, kun arvostelu oli yli puolenvälin ja kaikkiin liikkeisiin tuomari oli sanonut "...erittäin nopea; erinomainen", rupesin itsekin uskomaan siihen, että kyllä sieltä se 80 rapsahtaa vähintään. Ja rapsahtihan sieltä jopa muutama enemmän, eli se sama lukema, jonka Mervi on saanut viidestä käymästään kokeesta kolmessa, eli 96. Tämä on myös Mervin tottispisteiden keskiarvo, eli omantasoisensa suorituksen hän sitten kyllä teki.\nLoppupisteet siis 286, JK3, 1-tulos, kokeen paras ja FI KVA. On se kyllä aivan mahtava pieni koira. Kun ajattelee, että hän on minun ensimmäinen jälkikoirani. Ja ensimmäinen käytännön valioni. Enkä minä vieläkään tajua jäljestämisestä mitään, kunhan tallustelen niitä silmukoita metsään ja eksynkin silloin tällöin. Meidän vieraiden tallomien jälkien saldo esim. tänä vuonna on 2 (Elina ja Tarja) ja sitten ne kaksi koejälkeä. Viidellä kokeella hänestä nyt sitten tuli kuitenkin käyttövalio. Alokasluokasta tuli kakkostulos (1 keppi jäi ja sähläsin itse janan sen lisäksi että Mervikin sähläsi). Sen lisäksi kuukausi sitten Lappeenrannassa jäi yksi keppi ja nyt se yksi esine. Tottispisteet ovat olleet 98, 96, 94, 96 ja 96. Alokkasluokkaa lukuunottamatta Mervi saanut aina myös kokeen parhaat pisteet. On se vain mainio pakkaus.\nklo 15.45 on koko koiralössi lenkitetty ja matka takaisin voi alkaa. Mikkelin ABC:llä (meinasin taas ajaa ohi. Ja taas kääntyä väärään suuntaan, vaikka Elina taas sanoi minne pitää kääntyä. Ja vielä se Elina jaksoi ihmetellä etten ole tuotakaan oppinut vaikka siellä Pieksämäellä kerran, pari ollaankin käyty...) Aamulla kun oltiin käyty tuossa ABC:llä, niin Elina näki ison agenttiateria-mainoksen ja sanoi, että tuommoinen pitää ostaa Merville, jos hänestä tulee käyttövalio. Niinpa ostin Merville agenttiaterian (myyjä kysyi mikä dippi siihen tulee, ja sanoin että ihan sama, se tulee koiralle, joka ei noita dippejä ehkä osaa arvostaa) ja koska Mervillä oli niin hyvät kannustusjoukot mukana, hän halusi tarjota kaikille vielä valiojäätelöt. Ostin siis litran jäätelöpaketin ja jaoin sen kahdeksaan osaan ooppelin konepellillä, ja Elina sitten päästi koiran kerrallaan siihen parkkipaikalle saamaan jäätelönpalansa. Voitte kuvitella, että muutamalla muulla liikenneaseman asiakkaalla leuka loksahteli kun niitä koiria vain riitti ja riitti. Ja myö nauraa rätkätettiin kun heikkopäiset.\nklo 19.00 mennään käymään Valkealan hurjimmassa bilemestassa Lohikukossa (jonne ei viimeksi kun Pieksämäen karsinnoista tultiin päästy edes sisälle), jossa Mervi hövelinä vielä tarjoaa kierroksen Elinalle ja työkaverillemme Satulle, joka reippaana tyttönä fillaroi seuraksemme.\nklo 21.00 kotona. Kyllähän siinä koko päivä meni, mutta hauskaa oli, eikä lähdetty edes turhaan, aivan turhaan.\nKiitos Elinalle henkisestä tuesta ja mahtavasta kisaseurasta! Olipa tosi kivaa, että oli ystävä mukana jakamassa Mervin tärkeän hetken.\nLähettänyt Katri klo 4.54\nAnonyymi 7. lokakuuta 2012 klo 5.04\nJoo, tosi huonosti se Mervin kisa taas mennyt, mutta onneksi "kaikki" on oppineet jo tuntemaan sun tyylin.\nOnnea KVA-Merville ja Katrille!\nSatu 7. lokakuuta 2012 klo 5.30\nWautsi wau! Hienoa tytöt! :-D\nHetan ja Hiskin huseeraukset 7. lokakuuta 2012 klo 6.55\nMerkka on kyllä sipermahtava pieni koira! Tuolla treenimäärällä tuollaisia tuloksia jäljeltä! ja tottispisteet - nohuhhuh. Mutta tuleepahan todistetuksi, että vieraitten polkemat jäljet on aivan yliarvostettuja ;)\nIhan hirmuisen paljon onnea!!! Ja säähän jopa hymyilet (taas) tuossa kuvassa. Hampaat irvessä-teema ei kuulosta enää ihan uskottavalta... Nähdään sitten ensi kesänä Treella SM-kisoissa, eiksjuu?\nPiaP 7. lokakuuta 2012 klo 7.06\nSE OLISI NYT ISON ONNITTELUN PAIKKA! ONNEA! Ja paljon hienoja kisavuosia lisää hienolle parille!!\nLaura 7. lokakuuta 2012 klo 7.51\nVoi miten iloiseksi voi ihmisen tällaiset asiat tehdä, mä taas melkein vollotan täällä. ONNEA vielä ihan hirmusti, olette te taitavia, uskomaton kisaputki ja tulosvarmuus! :))\nAnu 7. lokakuuta 2012 klo 9.21\nOnnea oikeasti taitaville!\nJessica 7. lokakuuta 2012 klo 9.29\nHurjasti Onnea Merville ja Katrille :) Aivan huippu hienoa!!!\nKyllä Mervi <3 on vaan niin ihana!!\nHanna 7. lokakuuta 2012 klo 12.06\nHuikeeeeeta!! Hurjan paljon ONNEA supertaitavalle koirakolle upeasta kisasuorituksesta ja tietenkin Käyttövalion arvosta!!\nAnonyymi 7. lokakuuta 2012 klo 13.02\n-Katja & Zen-\nAnonyymi 8. lokakuuta 2012 klo 0.04\nOnnea Katri ja Merkka!\nEikä se varmaan tähän jää...\nMari 8. lokakuuta 2012 klo 1.59\nOnnea! Melkoisen hienosti tehty! :)\nRiikka 8. lokakuuta 2012 klo 5.09\nHirmusesti PALJON ONNEA uudelle KVA:lle&taitavalle kartturille! Kyllä työ ootte KONEITA!!! :)\nHeidi + mustat pelekkarit 8. lokakuuta 2012 klo 8.37\nPaljon onnea Katri ja ihana & taitava Mervi!\nAnonyymi 8. lokakuuta 2012 klo 14.17\nHirmuisesti onena taitaville!\nAnonyymi 10. lokakuuta 2012 klo 3.10\nVau, superonnittelut! :)\nSuvi ja Jetta 10. lokakuuta 2012 klo 23.05\nKyllä te ootte ihania :) Onnea hirmuisesti!\nSusan Miiro 13. lokakuuta 2012 klo 3.49\nVoi mieletön miten hienoa Katri ja Mervi! Olen niin onnellinen puolestanne =D Erityisen onnellinen olen siitä, että annat itsellesi luvan kehua julkisesti koiraasi/saavutuksia ja sitä kautta myös luvan nauttia niistä. Hienoa! Oikein lämpimät onnen toivotukset teille molemmille. Te vain olette niin <3\nTesu 14. lokakuuta 2012 klo 11.41\nHurjasti Onnea teille!! Hienosti tehty!\nAnonyymi 17. lokakuuta 2012 klo 5.33\nSIIS upeita olette ja tuo sinun teksti pelasti kyllä päiväni...t oulu


Stressille seis - Osuuskauppa KPO\nKahvi- ja ruokatauolla on tärkeä stressiä estävä vaikutus työpäivän aikana. Viikonloppu ei riitä töistä toipumiseen, jos päivän aikana jättää kaikki tauot väliin.\nKierrokset työpäivän aikana kevenevät, kun työn lomaan sallii itselleen pari 5–10 minuutin rentoutumishetkeä. Stressaavan työpäivän jälkeen ei kannata heti harrastaa rankkaa liikuntaa. Sen sijaan rauhallinen, rentouttava ja hauska liikunta on paikallaan.\nAlkoholilla ei ole palauttavaa vaikutusta, vaikka niin monesti ajatellaan. Palautumisen käynnistyminen viivästyy, jos alkoholia otetaan enemmän kuin kaksi annosta päivässä.\nMittauksissa viikon stressaavimmaksi päiväksi on osoittautunut lauantai kauppareissuineen ja siivouksineen.\nStressitaso selviää mittauksella\nKuka tahansa voi mennä kuntoutuskeskukseen mittauttamaan omiin elämäntapoihinsa liittyviä riskejä ja stressikerrointa. First Beat -hyvinvointimittauksella tutkitaan stressin lisäksi palautumista, työn kuormitusta, energiankulutusta ja liikunnan vaikuttavuutta.\nMittauksesta saa kirjallisen raportin, josta selviää, riittävätkö elimistön voimavarat työn vaatimuksiin ja palautumiseen. Sen kautta pystytään havaitsemaan varhaiset kuormituksen merkit ennen vakavaa ylikuormittumista.\nTerveystieteen maisteri Johanna Taruman esitys Terveysliikuntasuositukset 18–64-vuotiaille Hyvinkään opistossa 31.1.2013.


FilmiLiekki: Rapistelijat ovat elokuvayhteisön syöpä\nElokuvateatterissa herkkupussejaan rapisuttelevat tuovat minulle analogisesti ensimmäisenä mieleen Waterworldin Kaasuttajat. Kelluskelet meditatiivisessa rauhassa rannattomalla ulapalla kaikkeuden harmoniaa katsellen ja kuunnellen - aina siihen saakka, kun Kaasuttajat porhaltavat salakavalasti paikalle varastamaan sinulta sekä rauhan että harmonian. Kaasuttajat ovat tyhmiä, rumia - ja äänekkäitä. Heitä on pieni vähemmistö väestöstä, mutta heiltä ei pääse pakoon kukaan. Paitsi Kevin, mutta sillä onkin kidukset ja tyly asenne kaikkia kohtaan.\nMinä en halua kiduksia enkä olla tyly ketään kohtaan. Se tekee minusta yhteensopimattoman 2000-luvun kanssa, myönnetään, mutta en halua myöskään antaa periksi. Kubrick tietää, että elokuvahullu on näinä päivinä joutunut antamaan periksi jo ihan tarpeeksi. Rapistelijat ovat se viimeinen rintama, jonka edessä en peräänny - tai kuten Holly Hunter sanoo O Brother Where Art Thou?ssa: "I'm putting my foot down."\nVasta päättynyt Rakkautta ja Anarkiaa -festivaali oli viimeinen pisara. Ja ennen kuin kukaan alkaa loiventelemaan väitteillä leffanörtin yliherkkyydestä, muutama esimerkki Rapistelijoiden parhaimmistosta noilla elokuvajuhlilla:\n- parin metrin päässä istunut Rapistelija, joka söi kääreellisiä tikkukaramellejä\n- pienen salin toisella laidalla istunut Rapistelija, joka söi kääreellisiä karamellejä muovipussista\n- pari riviä taaksepäin viistosti istunut Rapistelijoiden joukko, joka söi sipsejä ja pussin tyhjennettyään rutisti sen palloksi ja sulloi laukkuunsa\n- joka toisessa leffassa paikalle ilmaantuneet Rapistelijat, jotka sihauttivat juomatölkin/tölkkejä auki kesken leffan\n- Rapistelija, jolla oli eväinä muovipussillinen omenoita; samassa näytöksessä Rapistelija, joka kaivoi leffan puolivälissä käsilaukustaan ylikansallisen pikaruokaketjun täytetyn patongin täysissä kääreissä\n- erikoismaininta Rapistelijalle, joka Le grand soirin näytöksessä hoksasi, että sormien työntäminen valokiilan ja kankaan väliin on hassua - paitsi ettei ole\nTästä on raakattu jo pois tavanomaiset Rapistelijat tavanomaisine karkkipusseineen ja tavanomaisine popcorn-laatikoineen. Hekin nimittäin ylittävät jo kipukynnyksen (tiedän, tulee yllätyksenä, eikö!), joten voi vain kuvitella yllä mainittujen esimerkkien vaikutuksen. Tärkeää on myös huomata, että jokaisessa mainitussa tapauksessa kyseessä oli täysi tai lähes täysi sali, jossa metelin aiheuttajia oli yksi tai kaksi, korkeintaan muutama. Elokuvissakävijöiden suuri enemmistö on sivistynyttä - ja kaunista - väkeä.\nEräs asia, jonka päälle Rapistelijat eivät näet ymmärrä, on akustiikka. Elokuvateattereiden suunnittelussa kiinnitetään suurta huomiota mahdollisimman edulliseen akustiikkaan. Sen ansiosta kuuluvat kirkkaasti paitsi nautittavaksi tarjotun elokuvan äänet, myös salin penkkiriveiltä kuuluvat toiset äänet. Olohuoneensa rauhaan tottunut Rapistelija luulee vain pitävänsä karkkipussia sylissään. Todellisuudessa se on minun, joka istun jollain Rapistelijan edessä olevilla kolmella penkillä, korvastani vajaan metrin päässä. Se on useamman metrin lähempänä kuin teatterin kaiuttimet. Joten totta helvetissä minä kuulen joka ikisen nyanssin, minkä pakkausinsinöörin mestariluomus itsestään päästää! Ja ihmeellisen ilmiön nimeltä akustiikka takia rapinan kuulee myös 20 metrin päässä istuva.\nTämä saarnahan on monelle silkkaa ilon pilaamista. Pitääkö teatterissa sitten istua tikkusuorana hengittämättä? No, minulle elokuvissa käyminen on sittenkin myös sosiaalinen kokemus. Minusta on mukavaa olla tietoinen muista samassa tilassa olevista, samaa katselevista, jotka reagoivat näkemäänsä - vaikkapa toisinkin kuin minä: nauramalla, kun minä tuhahtelen, asentoaan vaihtaen, kun minä puristan kädensijoja. Ei minulla ole edes mitään elokuvissa syömistä vastaan. Vaikka itse en sitä enää harrastakaan, ei se tarkoita sitä, että haluaisin sen sinulta kieltää - kunhan hallitset peruskäytössäännöt.\nNyrkkisääntö on itse yksinkertaisuus ja hyvin kohtuullinen: jos sitä ei voi tehdä teatterissa, Tampere-talon konsertissa tai oopperassa, älä tee sitä elokuvissakaan. Elokuvantekijät ovat taiteilijoita (noh, jotkut heistä vain hyvällä tahdolla - Michael Bay, kuumottaako korviasi?) siinä missä säveltäjät ja näytelmäkirjailijat, ja he ansaitsevat saman kunnioituksen. He ansaitsevat korkeakulttuuristen kollegojensa lailla tulla KUULLUIKSI. Ja jos eivät ansaitse, voi leffasta kävellä kesken ulos. Se ei ole rikos. Taiteilijoille kuuluva kunnioitus kuuluu myös heidän yleisölleen, joten ole ihminen ja ota muut ihmiset ympärilläsi huomioon.\nMikä sitten on äänekästä ja häiritsevää? Pitäisikö popcorn kieltää elokuvateattereissa? Noh, tavallaan... Mutta popparit ovat juurtuneet niin olennaiseksi osaksi elokuvissa käymisen rituaaleja - ja teattereiden kassavirtaa -, että voimme alkaa keskustelun kiellon toimeenpanemisesta, kun 99 % elokuvissakävijöistä sitä vaatii. (Mutulla prosentti on jo nyt jossain 60-70 tienoilla, että varoitus vaan.) Asian ydin tässä on se, että eivät popparit, eivät karkit, pähkinät, omenat tai voikkaritkaan ole ongelma, jos on opetellut syömään niitä sivistyneesti. SIPSIT ovat kiellettyjä, aina. Mutta sipsejä lukuunottamatta lähes kaikkea voi popsia elokuvan aikana muita häiritsemättä. Popcornejakaan ei tarvitse kauhoa laatikostaan pattonilaisesti hyökäten koko koura täyteen, vaan muutama kerrallaan riittää ihan hyvin. Ennen elokuvan alkua, siis mainosten aikana, sen sekalaispussin voi taitella syliinsä baskerin muotoiseksi, avosuiseksi astiaksi, josta ammattitaitoisesti valmisteltuna lähtee ääntä tuskin vahingossakaan. Jos sinulla on kaupasta ostettuja, superrapisevia karkkipusseja, nappaa niille leffateatterin aulasta yhteinen tyhjä pussi, tai tuo kotoa sopiva astia (käytetyt sukkahousut! eläköön niksipirkka!) tai ole vain tosi taitava. Jos kuulostaa kohtuuttomalta, ikävät sulle. Leffateatterissa et ole yksin. Samojen mainosten aikana myös tölkit aukaistaan ja pullot sihautetaan. Ja niin eteenpäin, maalaisjärkeä käyttäen. Jos et tiedä, mitä se on, kysy äidiltäs.\nEn nyt puutu syvällisemmin rapistelun muihin muotoihin, kuten keskusteluun, myöhässä saapumiseen, puhelimeen vastaamiseen tai sen sulkematta jättämiseen, koska ne ovat tänä päivänä joko harvinaisia tai yksittäisiä vahinkotapauksia. Mutta lyhyesti mainittakoon kännyköiden ja mobiililaitteiden aiheuttamasta valosaasteesta, joka häiritsee paljon yleisesti kuviteltua enemmän. Älä twiittaa leffassa. Älä tarkista kelloa kännykästä. Älä tekstaa. Pimennetyssä salissa taskukamusi valo loistaa majakkana ja vituttaa ympärilläsi olijoita laajalti. Jos istut salin perimmäisellä rivillä yksin, go nuts. Mutta älä muuten.\nRapistelijat ovat elokuvayhteisön syöpä. Mutta toisin kuin oikeasta, inhimillisesti paljon vakavammasta sairaudesta, elokuvateatterisyövästä pääsee tehokkaasti eroon valistuksella. Eikö se ole lohduttavaa? Sen se vaatii, että elokuvissakävijöiden sivistyneen enemmistön on aktivoiduttava, ja oman elämyksensäkin riskeeraten huomautettava Rapistelijalle tämän aiheuttamasta häiriöstä. Yhdeksässä tapauksessa kymmenestä kansalainen on Rapistelija pelkkää ajattelemattomuuttaan ja muuttuu sivistyneeksi - ja kauniiksi - elokuvissakävijäksi silmänräpäyksessä.\nRapistelusta huomauttaminen ei ole helppoa, mutta se on tehtävä. Ensisijainen vastuu on Rapistelijasta kosketusetäisyydellä istuvilla, mutta jos nämä paljastuvat vellihousuiksi, on jonkun käytävä toimeen. Hyssyttely on peruskeino ja usein tehokas. Tilanteesta riippuen sopiva on myös lyhyt, ytimekäs kommentti tyyliin "Hiljaisuutta, pyydän", "Elokuva on jo alkanut", "Tuo (rapistelu) on häiritsevää" tai "Hiljaa!". Vaikeissa tapauksissa suora, äkäinenkin puhuttelu voi olla tarpeen. Vaikka se aiheuttaa itsessään meteliä, ovat yleisön sympatiat silti huomauttajan puolella. ÄLÄ nosta meteliä enää leffan päätyttyä, siitä seuraa liian helposti eskalaatiota.\nPituudestaan huolimatta tässäkään artikkelissa tuskin käsiteltiin aihetta tyhjentävästi. Peräänkuulutetun valistamisen hengessä haastankin ensinnäkin kaikki kolme tämän lukenutta kommentoimaan haluamastaan näkökulmasta JA jokaista tähän juttuun mahdollisesti törmännyttä leffabloggaria kirjoittamaan omassa blogissaan rapistelusta. Tyyli on vapaa. Ja, lukija, jos rapistelu ei häiritse sinua yhtä paljon kuin allekirjoittanutta, olisin kiinnostunut kuulemaan, miksei. Lupaan, etten hyökkää Cujona kimppuusi.\nJoillekin elokuva on taidetta, joillekin viihdettä. Joillekin se on yksi perjantai-ilta vuodessa, joillekin elämäntapa. Asenteista ja merkityksistä riippumatta, elokuva on samanveroinen elämys kuin kaikki muutkin taiteet ja sitä koskevat samat pelisäännöt. Paitsi ehkä Riminillä, jonne toisin ajattelevat voivat rauhassa painella. Tämä huikean kömpelö aasinsilta vain sen tähden, että saan tähänkin blogaukseen ympättyä niin parasta musiikkia ikinä, Le grand soirin hengessä.\nPosted by Anton Asikainen at 18.34


Keskusvaraamo - Kalajoki Keskusvaraamo\nToimistomme palvelee osoitteessa Matkailutie 312, Kohtaamispaikka Loistossa, ABC-huoltoaseman vieressä. Olemme myös alueellinen matkailuinfo, joten meiltä saat paikallistuntemuksella vinkkejä mm.alueen retkeilyreiteistä, karttoja sekä opastusta.\nAVAIMEN NOUTO toimistoltamme (os. Matkailutie 312, Kohtaamispaikka Loisto) tulopäivänä klo 16 alkaen.\nAvainten nouto toimistomme ollessa suljettuna Kohtaamispaikka Loiston vasemmanpuoleisen sisäänkäynnin viereisestä avainboxista.\nAVAIMEN PALAUTUS lähtöpäivänä klo 12 mennessä lukolliseen postilaatikkoomme toimiston ulko-oven vieressä.\nArkipyhät olemme suljettuna\nHoliday Clubin Lomaparatiisi II asuntoihin ja Rantabeach kiinteistöihin hoidamme ainoastaan avainpalvelun.\nVuokraamme kohteitamme myös pidempiaikaiseen käyttöön viikko- tai kuukausivuokralla.\nKaikki kohteemme ovat kalustettuja, saunallisia ja hyvin varusteltuja asuntoja.\nKysy lisää toimistoltamme ja kartoitetaan sopivat vaihtoehdot tarpeisiinne!\nEtsimme jatkuvasti tasokkaita loma-asuntoja välitykseemme!\nOle yhteydessä suoraan toimistollemme mikäli haluat tarjota loma-asuntoasi vuokralle niin lyhemmälle kuin pidemmillekin ajoille. Kerromme mielellämme lisää!


Elämää ei sen enempää: Kaupunkipäivä\nKerrankin muistin ottaa kameran mukaan kaupungille! Kuvat on otettu keskustan kävelykadulta.\nKäytiin tyttöjen kanssa Rijekassa ostoksilla. Aamulla herätessä vettä tuli taas taivaan täydeltä *ähh* Esteri vois kyllä todella laittaan luukkunsa kiinni joksikin aikaan! Mies lähti heittään meidät autolla ettei tarvinnut kastua ihan kauheesti. Sade loppu onneks siinä vaiheessa, kun päästiin sinne asti.\nMeidän tärkeimmät ostokset oli kengät (lenkkarit/ballerinat) kaikille kolmelle ja jos jotain muuta löytyy. Muistin et perjantaisin on Urban Republicissa on ale ja sinne rynnättiin ekaks. Vikatikki!!!! Tytöt löysivät muutamat puserot + housut ja mä ostin farkut:) Oli niin edullisia housuja, mutta kun malli on sellanen laihalle luihulle ettei meikäläisen reidet tai edes polvet mahtuneet sisään.\nVälillä piti mennä täydentämään mahalaukkua Mäkkäriin ( nyt alko laihis!) ja sit jakso taas etsiä kenkiä. Esikoiselle löydettiin ballerinat, samoin äidille ja nuorimmainen sai elämänsä ekat kalliit skeittarit (Odessa). Mua alko jo heikottaan niitä hintoja katellessa, mutta kun isä oli antanut avustusta niin suostuin maksaan puolet. Nyt saa kyllä silitellä ja putsailla niitä kenkiä joka ilta!!! Kävi kenkäkaupassa ilmi, että olen pudonnut muodista ihan kokonaan .... kyselin kuulemma ihan outoja asioita myyjältä. Ja komensin tytön sitoon kengännauhat!\nNyt on housut lyhennetty ja muita korjauksia tehty. Esikoinen karkasi liian pitkien housujen kanssa ulos ja nyt mietin korjaanko koneen pois vai jaksanko myöhemmin vielä lyhentää ne...\nTunnisteet: Arkitohinaa, Rijeka\nIhania kuvia, kaunis kaupunki :)\nKaipaan taalla tuollaisia vanhoja rakennuksia...\nMekin kaytiin eilen poikien kanssa ostoksilla. Se vaan on niitten kanssa niin, etta silloin ostetaan vaan NIILLE, ja ma tulen yksin myohemmin ostamaan ittelleni. Pojilla ei ole karsivallisyytta odotella mita se aiti sielta naistenliikkeesta MUKA tarvii ;D\nOstin kuopukselle kahdet farkut yhtien hinnalla (Hurleyn), kummallekkin kaksi paitaa, ja kuopukselle viela Hurleyn hupparin. Kun meni sinne Coloradoon, ja siella on kuulemma kylma...ja vanhat hupparit eivat kelvanneet...\nTulipas sepustus blogiisi, mutta you know shoppailu on mun lempiaihe ;D\n23. toukokuuta 2008 klo 21.38\nSusa, ihana kun kunnolla höpöttelet;)\nMulla meinas mennä tänään hermot tyttöjen kanssa ... toinen haluu ekaks itelle, toisella on jo kiire muualle ... sanoin pari kertaa kireesti suomeks muutaman kielletyn sanan ja taas löyty yhteinen sävel. Ja lopulta kaikki oli tyytyväisiä:) Mutta yleensä mä teen kanssa silleen, et hoidan tytöt pois ja menen omat ostokset tekeen yksin.\nMä tuhlasin tänään ihan liikaa, mutta taisi olla terapiashoppailua eilisen jälkeen;)\n23. toukokuuta 2008 klo 21.43\nKaunis kaupunki:) Voi kun joskus pääsisi sinnekkin suuntaan. Meidän lomat kun menee Suomimatkailuksi aina ja minä tykkäisin joskus käydä jopa muuallakin;)\nJuu shoppailu lasten kanssa on hermoja repivää jo nyt, mitä sitten muutaman vuoden päästä. Minä käyn itselleni ostamassa vaatteet ihan yksi, saan rauhassa sovitella;)\n24. toukokuuta 2008 klo 8.02\nmarjut, sehän se just on että jos matkusta niin matkustat Suomeen! Sinne on aina hinku, mutta olis kiva nähdä muitakin paikkoja.\n24. toukokuuta 2008 klo 15.53\nIhanan näköinen kaupunki, tahtoo! Minä olen tainnut elää liian kauan viidakossa palmujen alla...kaupunkikaipuu kasvaa päivä päivältä.\nPitää joskus tehdä retki tonne telakoille, ne nyt ei ole niin kaunista katsottavaa, mutta kuuluvat tämän kaupungin kuvaan.\n24. toukokuuta 2008 klo 18.20\nIhania kuvia ja Marjutin sanoin: olispa ihana matkustella vähän enemmän esim. Euroopassa. Saksakin on näkemättä melkein kokonaan, kun joka lomalla suunnistamme Suomea kohti. Todella arvokkaan ja historiallisen näköistä siellä teillä!\n25. toukokuuta 2008 klo 11.18\nMinna, me ei nyt Suomessakaan niin kauheen usein, mutta aina sinne suunnataan ne pidemmät lomat. Olen sentään onnistunut kiertään Pohjois-Kroatiaa, mutta etelä on vielä tutkimatta.\n27. toukokuuta 2008 klo 16.01\nKiva blogi sulla. Mielellään lukee muidenkin ulkosuomalaisten tarinoita eri puolilta palloa. Sulla tosin ulkosuomaloinnista aika paljon pidempi kokemus kuin allekirjoittaneella :)\n28. toukokuuta 2008 klo 15.39\nTarja, tervetuloa mukaan turinoimaan:) Kiva ett� l�ysit blogini, maailmalla olen todella ollut jo melko kauan!\n28. toukokuuta 2008 klo 17.08


2017 - Siveltimellä -blogi\nLähettänyt Sanna I Seven Seas klo 11/07/2017 1 kommentti\nLähettänyt Sanna I Seven Seas klo 10/31/2017 Ei kommentteja\nLähettänyt Sanna I Seven Seas klo 10/30/2017 Ei kommentteja\nLähettänyt Sanna I Seven Seas klo 10/27/2017 Ei kommentteja\nLähettänyt Sanna I Seven Seas klo 10/20/2017 2 kommenttia\nLähettänyt Sanna I Seven Seas klo 10/08/2017 2 kommenttia\nAjatus omasta suppilaudasta elokuisella Kroatian purjehdusreissulla oli aika ehdoton. Pystyin jo näkemään, miten siistiä sillä olisi suppailla auringonlaskuun eri venesatamissa. Viime kesäinen oman laudan hankinta on osoittautunut oivaksi lisävarusteeksi veneellemme ja kun sain kuulla, että ystäväni vie aina esimerkiksi Kreikan lomalleen oman suppilautansa, tajusin että niinhän minäkin voin!\nLähettänyt Sanna I Seven Seas klo 9/30/2017 2 kommenttia\nTunnisteet: Kroatia, SUP\nOdotus on päättynyt. Matkaopas Los Angelesiin on nyt kaikkien saatavilla ja vieläpä ihan ilmaiseksi! Oppaassa on paljon vinkkejä ensimmäistä kertaa LA:hin suuntaaville ja myös uusia kulmia siellä jo aiemmin käyneille - onhan kyseessä kaupunki, josta tekeminen ja näkeminen ei hevillä lopu. Tämä matkaopas on tehty rakkaudesta Enkelten kaupunkiin ja haluankin korostaa, että on kirjoittajansa näköinen. Olen kuitenkin yrittänyt riisua ne vaaleanpunaiset lasit silmiltä ja katsoa kaupunkia suuremman yleisön silmin. Matkaoppaan vinkit pohjautuvat omiin kokemuksiin ja seison niiden takana vahvasti. Opasta on ollut ilo tehdä, vaikkakin se otti ajallisesti odotettua kauemmin. Tulen päivittämään opasta tarpeen mukaan ja uusin versio päivittyykin aina automaattisesti blogini "matkaopas"-sivustolle. Matkaoppaan muoto on sähköinen ja voit lukea sitä kätevästi näköisversiona selaimella tai ladata oppaan itsellesi pdf:nä.\nSelaa Los Angeles matkaopasta näköisversiona tästä.\nLataa matkaopas pdf:nä.\nJa nyt rakkaat lukijat, olisikin antoisaa kuulla mitä mieltä olette tästä tuoreesta Los Angeles matkaoppaasta. Tuleeko se mahdollisesti tarpeeseen? Onko sinulla lennot jo varattuna Kaliforniaan? Laittakaa ihmeessä kommentti-boksi laulamaan. Cheers!\nEng // Los Angeles Guide is now available!\nLähettänyt Sanna I Seven Seas klo 9/19/2017 28 kommenttia\nLähettänyt Sanna I Seven Seas klo 9/10/2017 6 kommenttia\nLähettänyt Sanna I Seven Seas klo 9/03/2017 8 kommenttia\nLähettänyt Sanna I Seven Seas klo 8/31/2017 4 kommenttia\nLähettänyt Sanna I Seven Seas klo 8/29/2017 2 kommenttia\nLähettänyt Sanna I Seven Seas klo 8/18/2017 2 kommenttia\nLähettänyt Sanna I Seven Seas klo 8/14/2017 Ei kommentteja\nLähettänyt Sanna I Seven Seas klo 7/31/2017 4 kommenttia\nLähettänyt Sanna I Seven Seas klo 7/30/2017 17 kommenttia\nLähettänyt Sanna I Seven Seas klo 7/25/2017 2 kommenttia\nOstin aikoinaan ensimmäiseltä Berliinin matkalta, kymmenen vuotta sitten, palan Berliinin muuria itselleni muistoksi. Grafittinen betoninpalanen oli osa postikorttia, jossa se killui muovipallon sisällä. Jo kymmenen vuotta sitten ihastuin Berliiniin. Vietin siellä myös eeppiset kolmekymppissynttäritkin joitain vuosia sitten ystävieni kanssa. Jokin kaupungin rosoisuudessa viehättää minua. Kuvailenkin kaupunkia aina ruman kauniiksi. Ja kun nyt viidettä kertaa palasin Berliiniin, halusin viimein nähdä Berliinin muurin jämät East Side Galleryn kohdalta. Siellä kohtaa jäljelle jäänyttä muuria nimittäin sijaitsee ne ehkäpä kaikkein ikonisemmat maalaukset.\nLähettänyt Sanna I Seven Seas klo 7/14/2017 6 kommenttia\nLähettänyt Sanna I Seven Seas klo 7/12/2017 4 kommenttia\nLähettänyt Sanna I Seven Seas klo 6/26/2017 4 kommenttia\nLähettänyt Sanna I Seven Seas klo 6/18/2017 Ei kommentteja\nLähettänyt Sanna I Seven Seas klo 6/08/2017 8 kommenttia\nLähettänyt Sanna I Seven Seas klo 5/31/2017 12 kommenttia\nLähettänyt Sanna I Seven Seas klo 5/22/2017 2 kommenttia\nTuntuu että siitä olisi pieni ikuisuus, kun tuuli heitteli tukkaani Kalifornian rannoilla. Tuon matkan paluusta on kuitenkin kulunut vain kolme viikkoa. Niin kovin mieluusti olisin yhä noissa maisemissa, mutta ei auta. Takaisin Kaliforniaan mennään sitten viimeistään syksyllä...\nOlen ollut harmillisen kiireinen koko kevään ja se näkyy blogin päivitystahdissa. Siitä pahoitteluni kaikille teille lukijoilleni. Toivottavasti jaksatte kuitenkin odottaa siellä postauksiani. Niitähän olisi luvassa niin Karibian risteilyltä, kuin Los Angelesista sekä tietysti Itämereltä - oltiinhan vasta Tukholman risteilyllä.\nLähettänyt Sanna I Seven Seas klo 5/17/2017 2 kommenttia\nLähettänyt Sanna I Seven Seas klo 5/07/2017 4 kommenttia\nLähettänyt Sanna I Seven Seas klo 5/04/2017 11 kommenttia\nYstäviä, iloa ja naurun kiljahduksia Kaliforniassa\nLos Angelesiin saapuminen tuntuu aina yhtä ihanalle, kuin kotiin tulisi. Vaikka lennot tänne vaativat jännitysnäytelmän ja hätäitkut, niin on se vaan aina sen arvoista matkustaa melkein maapallon toiselle laidalle, Kaliforniaan. Los Angelesiin, joka tuntuu niin tutulle ja omalle.\nLähettänyt Sanna I Seven Seas klo 4/18/2017 6 kommenttia\nLähettänyt Sanna I Seven Seas klo 4/12/2017 2 kommenttia\nKaribian risteily: Tältä näyttää Celebrity Silhouette ja elämä laivalla\nCelebrity Silhouette on Saksassa vuonna 2011 valmistettu alus, jonka pituus on 315 metriä, leveyttä aluksella on 37 metriä (vertaa maailman suurimpaan Harmony of the Seas alukseen, joka on huikeat 362,1 metriä pitkä ja 65,68 metriä leveä). Silhouette laivakin on siis Itämeren normaaleihin aluksiin verrattuna valtavan kokoinen tai ainakin se näyttää siltä, aina siihen saakka kunnes sen viereen satamassa saapuu joku Royal Caribbeanin merten jättiläisistä. Silloin tämä tytäralus jää pahasti isomman varjoonsa. Maksimissaan tällekin alukselle mahtuu kuitenkin 3145 matkustajaa sekä lisäksi huimat 1246 henkilökunnan jäsentä. Laivan matkanopeus on 24 solmua ja tältä siellä näytti...\nLähettänyt Sanna I Seven Seas klo 4/04/2017 10 kommenttia\nSitä kysyttiin minulta ja viideltä muulta bloggaajalta ja me vastasimme. Yhteen meidät kaikki toi Tretornin ja Partioaitan yhteistyössä suunniteltu Rain Jacket from the Sea -sadetakki, joka kuten edellisessä postauksessa kerroinkin, on valmistettu hylätyistä kalastusverkoista eli ns. haamuverkoista. Mereen hylätyt verkot tekevät surullista tuhoa koralleille ja muille meren asukeille. Arvioidaan, että vuosittain verkot ja muu mereen joutunut muovijäte aiheuttavaa noin miljoonan vesilinnun ja 100 000 meressä elävän eläimen kuoleman.\nLähettänyt Sanna I Seven Seas klo 3/31/2017 Ei kommentteja\nTunnisteet: blogiyhteistyö, GhostNetCollection\nLähettänyt Sanna I Seven Seas klo 3/23/2017 4 kommenttia\nKävin viikolla matkabloggaajakollegoiden kanssa tutustumassa erittäin mielenkiintoiseen ja sydäntä lähellä olevaan näyttelyyn. Nimittäin matkailuaiheisten julisteiden näyttelyyn, jotka kertoivat tarinaa kuinka Suomea on markkinoitu viimeisen reilun sadan vuoden aikana. Näin graafikoksi valmistuneena ja markkinoinnin ammattilaisena näyttely puhutteli suuresti. Olen aina ihaillut funkkis- ja art-deco -tyylisiä linjoja. Ja nyt Kansallismuseossa on tätä herkkua tarjolla lukuisissa määrin. Tiesittekö, että aikoinaan julisteita on suunnitellut taiteilijat kuten Akseli Gallen-Kallela ja Hugo Simberg.\nLähettänyt Sanna I Seven Seas klo 3/11/2017 2 kommenttia\nPalaan pitkästä aikaa mukaan Instagram Travel Thursdayn pariin, jonka teemana tällä kertaa on ylhäällä, korkealla. Tästä tulee minulle mieleen ensiksi kaikki ne korkeat vuoret ja kukkulat, joita olen ympäri maailman kivunnut. Mieleeni tulee myös kaikki ne ihanat kattobaarit ja näköalatasanteet maailman eri pilvenpiirtäjissä. Mutta, minäpä kirjoitan siitä kaikkein rakkaimman paikan vuorista ja kukkuloista ja ne löytyvät Kaliforniasta.\nLähettänyt Sanna I Seven Seas klo 3/02/2017 8 kommenttia\nTunnisteet: IG Travel Thursday, IGTT, Kalifornia, USA, Yhdysvallat\nElokuvamaailman himotuimmat pystit jaettiin jälleen menneenä viikonloppuna Los Angelesin Hollywoodissa, elokuvamaailman mekassa. Tähdet ovat aloittaneet valmistautumisen juhlaan jo viikkoja ennen, useimmat stylistien kanssa, etsien sitä täydellistä asua pukeakseen sen päällensä punaiselle matolle. Sunnuntaina, gaalapäivänä käy kova kuhina meikkaajien, hiusstylistien ja stylistien kulisseissa. Limusiinejä vilisee katukuvassa ennen näkemätön määrä. Ilmassa on juuri sellaista oikeanlaista tähtipölyä mitä Academy Awardseille aka Oscar-juhlille sopii salliakin. Hollywood kuhisee tähtiä! Sekä poliiseja, turvamiehiä, palomiehiä ja niitä ihan tavallisia kaduntallaajia, turisteja ja kodittomia. Tämä on vain yksi päivä Hollywood Boulevardilla. Päivä Hollywoodissa. Keräsin tähän kymmenen hauskaa asiaa, joihin itse olen törmännyt paikan päällä tai kuullut gaalapäivästä:\nLähettänyt Sanna I Seven Seas klo 2/28/2017 Ei kommentteja\nLähettänyt Sanna I Seven Seas klo 2/26/2017 2 kommenttia\nLähettänyt Sanna I Seven Seas klo 2/15/2017 2 kommenttia\nLähettänyt Sanna I Seven Seas klo 2/10/2017 6 kommenttia


Mobility and Email communication\nDigitaaliset viestintäratkaisumme tarjoavat rajattomasti mahdollisuuksia digitaaliviestintään. Asiakkaamme voivat esimerkiksi yhdistää verkkosivustossa oleviin aktiviteetteihin sähköposti- ja tekstiviestejä. Tämä parantaa vuorovaikutusta asiakkaiden kanssa ja yritys oppii tuntemaan paremmin markkinansa ja asiakkaansa.\nTarjoamme sekä erillisiä sähköposti- ja tekstiviestiratkaisuja että viestintää, joka yhdistetään muihin palveluihin, kuten kanta-asiakasohjelmiin ja sähköiseen laskutukseen. Lisääntyneen interaktiivisuuden sekä suoran dialogin ja palautteen ansiosta voidaan myös lisätä verkkosivuston kävijämääriä ja myyntiä.\nTekstiviestit ovat suora kanava, jonka kautta asiakkaaseen saadaan yhteys juuri oikeaan aikaan ja oikeassa paikassa ennen ostoa. Hyödyntämällä tapahtumapohjaisen viestinnän mahdollisuuksia voidaan lähettää tekstiviestillä esimerkiksi kampanjakoodi tai kutsu asiakastapahtumaan asiakkaille, joiden kanssa yritys on vuorovaikutuksessa.\nHaluatko kuulla lisää Mobility and Email communication?\nOta meihin yhteyttä jos haluat tietää miten Mobility and Email communication voi auttaa liiketoimintaasi.


Star Trek I - The Motion Picture - Remastered (BLU-RAY) - Arvostelu\nStar Trek I - The Motion Picture - Remastered\nVuosi: 1979 Kesto: 132 minuuttia\nVET: 88065 EAN: 7332431994546\nStar Trek siirtyi pikkuruudulta valkokankaalle vakavailmeisenä tähtisinfoniana, jossa Enterprise lähtee pysäyttämään maata uhkaavan tuntemattoman massan.\nStar Trek siirtyi pikkuruudulta valkokankaalle vakavailmeisenä tähtisinfoniana, jossa Enterprise lähtee pysäyttämään maata uhkaavan tuntemattoman massan. Komeasti kuvitettu elokuva herkuttelee fantastisilla miljöillä, revontulimaisilla avaruusvistoilla ja ennen kaikkea lähikuviin puunatulla Enterprisella.\nTarina tuntuu pitkään mekaanisesti elokuvamittaan venytetyltä ja tunnelmaltaan jäykältä tv-jaksolta, mutta 2001:stä komppaavat käänteet puhaltavat tapahtumiin eloa. Lopulta kyseessä on rauhallisen väkivallaton, poikamaisen elämänmyönteinen ja rehellisesti aavistuksen nörttimäinen tieteisseikkailu — aivan kuten trekeiltä on totuttu odottamaankin.\nKuvanlaatu jää useissa efektiosioissa epäskarpiksi, mutta valtaosa elokuvasta näyttää asiallisen terävältä ja moitteettoman levolliselta. Rakeisuus ja roska ovat pääosin hyvin hallinnassa ja puhdas, vivahteikas väritoisto täydentää näyttävän periodiscifi-ilmeen. Häviötön Dolby TrueHD -ääniraita kuulostaa kaikinpuolin hyvältä ja levittää tapahtumia virkeästi tilaan. Erityisesti elokuvaa varten aikoinaan uudelleen viritelty teemamusiikki soi komeasti. Subbari pääsee kevyellä verryttelyllä tapahtumien keskittyessä rekisterin yläpäähän, mutta kokonaisuus on tasapainoinen ja tyylikäs.\nEkstroissa leppoisan triviapitoinen uusi fanikommenttiraita, kuvan päälle avautuva tietopankki, mainio kooste elokuvan syntyprosessista (HD 11 min.), kooste statisteiksi päässeiden fanien jälleennäkemisestä (HD 10 min.), faktavideo V'Geristä (HD 4 min.), teaseri (HD) ja traileri (HD). Lisäksi mukana on aiemmilta DVD-julkaisuilta tuttuina lisukkeina poistettuja kohtauksia (8 min.) ja sarja tv-spotteja (4 min.). Kommenttiraitaa ja trailereita lukuun ottamatta ekstrat on tekstitetty suomeksi. (IJ)


Midori ja Anze: joulukuuta 2011\nJoulua ja muuta mukavaa... :)\nJoulu tuli ja meni. Pientä lisäjännitystä toivat Midon juoksut, jotka alkoivat 17.12. Jouluna oli kuitenkin vielä rauha maassa. Vähän jänskättiin mitä Anze tykkää kuusesta, mutta ei onneksi pojan jalka noussut lahjapinon päälle. Sen sijaan Anze kävi joulun aikana mutustamasta kuusesta kolme olkikoristetta. Piparit ripustettiin yläoksille, mutta jostain poika oli yhden tuollaisenkin löytänyt. Anzen harmiksi huomattiin löytö ennen kuin poika ehti edes haukata herkustaan. Anze ja Mido olivat olleet tosi kilttejä, kun saivat niin paljon lahjoja. Erityiset kiitokset kasvattaja-Saijan lahjoista, olivat koirille mieleen. :)\nMidori ja Anze on pidetty sunnuntaista lähtien erillään. Anze ei tosin ole moksiskaan Midorista, joten vahtivan silmän alla ovat kaverukset olleet päivisin jonkun verran yhdessä. Midokaan ei tyrkytä itseään Anzella, vaan nylkyttää leluja ja omistajien käsiä. Mietimme myös josko kyseessä olisi taas jakautunut kiima, jollainen Midolla oli keväällä. Mutta verta on ollut reilusti ja alapää turvoksissa, joten luultavasti tämä on ihan oikea juoksu.\nOlimme Anzen kanssa tiistaina Pornaisissa moikkaamassa Aiko-veikkaa. Aiko ja Anze riehuivat yhdessä reilut kaksi tuntia. Ulkona leikki sujui oikein hyvin, mutta sisällä Aiko olisi lähinnä halunnut nylkyttää Anzea. Aiko oli todella sinnikäs ja kuola valui suusta, pohdimme että ehkä Midon juoksuhajut sekoittivat pojan päätä...\nTänään Anzella oli kauan pelätty hampaan poisto 10:15. Anze painoi lääkärissä 11,5kg. Anzelta otettiin aluksi verinäyte Hannes Lohen veripankkiin, josta kenties myöhemmin tutkitaan pojan haplotyypit. Anzea ei verikoe haitannut. Rauhoituspiikin jälkeen poika makoili sylissäni ja alkoi pikkuhiljaa väsähtää. Rauhoitusainetta jouduttiin kuitenkin lisäämään vielä kahdesti, sillä Anze ei meinannyut millään nukahtaa. Nukahtamisen jälkeen eläinlääkäri poisti hampaan, joka kuulemma olikin tosi tiukassa. (Huh! Ei menty turhaan.) Eläinlääkäri kaivoi pitkään pois hampaan juurta, jota ei kuitenkaan saatu irti. Se kuulemma yleensä tulee ulos itsekseen, mutta jos siitä alkaa tulla vaivaa täytyy lääkärille mennä uudestaan. Anze sai pienen määrän herätettä, mutta heräsi hitaasti. Villeä yritti kuitenkin moikata nousemalla ja haukkumalla n. vartin päästä. Anze on edelleen ihan tillin tallin ja huojuu askelissaan. Poika sai eläinlääkärissä ja mukaan kotiin kipulääkettä, toivottavasti kipuja ei paljoa olisi... :(\nHuomenna omistajat lähtevät reissuun ja blogi hiljenee ainakin 16.1 asti.\nLähettänyt Tytti Kivistö klo 5.14 1 kommentti:\nPitkästä pitkästä aikaa muistetaan taas päivittää karvakuonojen kuulumisia. Anze aloitti marraskuun alussa arkitottelevaisuus kurssin ja Midori on samaisella kurssilla edistyneempien ryhmässä. Yksittäisten harjotteiden lisäksi kursseilla on tehty paljon erilaisia temppuratoja, joissa ohjaajankin aivot saavat pientä treeniä. :)\nAnzella on edelleen yksi maitokulmuri paikoillaan ja hammas poistetaan 29.12 ellei sitä ennen tipahda. (toivotaan!)\nMidori täyttää tänään neljä vuotta. Tytön dieetti on unohdettu pariksi päiväksi, sillä parasta juhlintaa Midon mielestä on extra-annos herkkuja. "Juhlia" vietettiin jo tiistaina kahvien kera ja Mido sai lahjaksi paljon namia ja kääretortun sijasta jauhelihaa. Tänään tuoreet ajanvieteluut saavat juuri kovaa kyytiä. Synttärilahjaksi Mido sai "Everlasting Treat Ball" namipallon, joka Midon tapauksessa on nyt jo melko lailla popsittu. Paljon Onnea Midorille sekä sisaruksille Tessalle, Lillille ja Nasulle. :)\nMidon synttärilelu :)\nNjams, mitä herkkuja! :)\nLähettänyt Tytti Kivistö klo 10.27 2 kommenttia:


Evästeet - Retkipaikka\nRetkipaikka käyttää hyväkseen evästeitä. Evästeet ovat nettisivujen tietokoneellesi tai puhelimellesi luomia tiedostoja, joiden sisällön nettiselaimesi viestii sivustollemme, kun käytät Retkipaikkaa. Evästeet kertovat mm. tarkat tiedot siitä, mitä sivuja Retkipaikssa luet, kuinka pitkään ja missä järjestyksessä, mitä selainta käytät, mikä IP-osoite sinulla kulloinkin on jne..\nJos et halua, että käytämme evästeitä, ole hyvä ja muuta selaimesi asetuksista ne pois päältä.\nTutustu myös tietosuojaselosteesemme, jos tietosuoja kiinnostaa.


Markus Janssonin Blogi: toukokuuta 2019\nKirjoittelin jo blogissani aiemmin lähimaksukorttien tietoturvaongelmista. Itse asiassa jo miltei vuosikymmen sitten. Mitään ei tietenkään kuunneltu ja nyt NFC on tullut laajamittaiseen käyttöön maksamisessa, kun sen käyttörajaakin on nostettu 50 euroon asti. NFC:llä voisi maksaa turvallisesti, jos NFC olisi matkapuhelimessa (fyysisen NFC:n sisältävän kortin sijaan) ja sen voisi siten kytkeä päälle vasta maksutilanteessa ja pitää poissa muutoin. Tällöin NFC olisi itse asiassa huomattavasti normaalia luottokorttia turvallisempi tapa maksaa, koska luottokortin voi varastaa taskusta, mutta pinkoodilla suojattua lukittua kännykkää ei saa auki sitten millään.\nTörmäsin erittäin huolestuttavaan uutiseen liittyen maksamisiin. Näyttääkin siltä, että koko rumba NFC-kortteineen ja muineen onkin vain keino paitsi sitoa käyttäjät suuriin luottokorttifirmoihin ja pankkeihin, mutta mikä vielä pahempaa, antaa isoveli valvomaan koko touhua aivan ennennäkemättömällä tavalla: Maksamisesta kaikilla muilla kuin fyysisillä korteilla itsellään fyysisessä paikassa ollaan tekemässä vahvan tunnistautumisen vaativa tapahtuma - kyllä, myös nettimaksamisesta!!!\nTämä ei ole vitsi. Tämä on totista totta.\nJatkossa, kun maksat kaupan kassalla ostoksiasi esimerkiksi jollain maksusovelluksella, joudut suorittamaan vahvan sähköisen tunnistautumisen! Kyllä, kassajonossa! Tai, kun tilaat nettikaupasta vaikkapa tietokoneen osia itsellesi, sinun pitää suorittaa vahva tunnistaminen, vaikka maksaisit laskun suoraan tilisiirtona heti ostosta tehdessäsi! Ei, tämä ei ole vitsi. Tämä on totista totta.\nTällä on muutama massiivinen vaikutus:\nEnsinnäkin, tämä vahvistaa Visan ja Mastercardin kartellia Suomessa, kun muista kuin heidän fyysisillä korteillaan maksamisista tehdään todella hankala prosessi suorittaa. Markkinoilla voisi helposti olla kasapäin erilaisia palveluntarjoajia, jotka tarjoaisivat milloin mitäkin eri maksutapaa (nytkin on Google Pay, MobilePay, Masterpass, PayPal, Pivo, Apple Pay, Bitcoinit, jne.) ja kuluttaja voisi valita mieleisensä. Jatkossa tämä ei ole mahdollista, koska helppo maksaminen mobiilisti ja netissä loppuu kuin seinään, eikä esimerkiksi ulkomaisilla palveluntarjoajilla ole intressiä kehitellä maksamisiaan vahvaa sähköistä tunnistamista silmälläpitäen.\nToiseksi, isoveli saa tietoonsa täten helposti kaikki missä käytät rahaa, koska aina pitää tunnistautua vahvasti ja tämä tieto voidaan sitten yhdistää ties mihin viranomaisrekisterihin - tietohan tunnistautumisesta menee aina viranomaisille. Viranomaisilla on myös tämän vuoden alusta lähtien täysi pääsy pankkitilien tietoihin. Aiemmin seuranta ei ollut yhtä helppoa, koska eri tapahtumat ovat olleet eri firmojen systeemeissä ja niistä on voinut osittain kieltäytyäkin (esim. olemalla ottamatta plussabonuskortteja), eikä pankkitilien sisältöä ole voitu seurailla viranomaisten toimesta helposti.\nKolmanneksi ja vakavimmaksi: Ei ole mainintaa, tuleeko käteisellä maksaminenkin vahvan tunnistamisen taakse -eli tarkkaan viranomaistietoon joka ikinen kerta! Ei ehkä vielä tule kuitenkaan? Vai tuleeko? Mutta seuraavaksi tulee. Voitte olla 100% varmoja siitä. Tässä on tarkoituksena ajaa käteisen käytön kielto, eli tehdä KAIKESTA ostamisesta ja myymisestä sellaista, että se on täydellisesti viranomaisten kontrollissa! Ja jos olet "hankala tapaus", eli kuten esim. minä, joka "ajattelee väärin", niin tämmöisen henkilön KAIKKI OSTAMINEN, kyllä, myös ruoan, lääkkeen, jne. voidaan TÄYSIN ESTÄÄ yhdellä napinpainalluksella. Jos olet idiootti ja luotat, ettei hallitus tai viranomaiset moista tekisi, niin muista, että myös joku hakkeri voi sen tehdä lapsellisen helposti, kun systeemi on tämmöinen...ei tarvitse kuin tehdä "virhe" tuohon tunnistautumiseen tai häiritä sitä ja ostoksia ei voi maksaa mitenkään!!!\nValtio voi alkaa rahastamaan tavallisia ihmisiä entistä enemmän, kun kaikki ostokset kirjaatuvat automaattisesti tunnistamisten kautta ylös. Et voi enää myydä esimerkiksi autoasi tai tehdä vaikkapa pientä remppahommaa ilman, että viranomainen saa siitä automaattisesti tietoa. Ja jos raha liikkuu, valtio alkaa vaatimaan veroja siitä. Verotus senkun vaan nousee ja nousee ja pienimuotoinenkin "veronkierto" tulee mahdottomaksi tavalliselle kansalle. Eliitti nyt ei tähänkään asti tietenkään veroja maksa, eikä heidän touhujaan syynätä, tietenkään!\nMitään järkeä tämmöisessä vahvan tunnistautumisen ajamisessa normaaliin ostamisiin ei tietenkään ole. Ai miksi ei ole?\nLuottokorteilla voi edelleen ostaa ilman tunnistautumista, eli varastettua luottokorttia voi väärinkäyttää kuten tähänkin asti, vahva tunnistautuminen ei estä tätä mitenkään. Luottokortin numeroilla voi myös tehdä itselleen vaikka fyysisen kortin ja käyttää sitä sekä kotimaassa kaikkialla, että ulkomaisissa nettikaupoissa aivan mielinmäärin, vahva tunnistauminen ei suojaa tätäkään mitenkään.\nToisen ihmisen nimiin voi tilailla tavaraa edelleen laskuilla verkkokaupoista tai tehdä vaikka hotelli- ja lääkäriaikavarauksia jne, eli kiusantekoa ja petoksia vahva tunnistaminen ei estä millään muotoa.\nKyseisissä sovelluksissa ja nettikaupoissa, joita tämä koskee, on asiakas jo tunnistettu aiemmin luotettavasti. Hän on siis oikea henkilö käyttämään kyseistä sovellusta tai nettikauppatiliä. Ja vaikka ei olisi, niin ks. kohta 2: Silti hänen nimissään voi tilata tuotteita laskulla jne. Tätäkään ei vahvan tunnistamisen vaatiminen korjaa mitenkään.\nSiinä missä sinun ja minun henkilöllisyys syynätään äärimmäisen tarkasti, niin maassamme on noin pyöreästi satatuhatta Ahmed Mehmediä, joiden todellisesta nimestä, tulomaasta ja täällä olosta ei ole, eikä tule olemaan, ikinä mitään tietoa. Päinvastoin, Ahmed Mehmedit voivat hakea vaikkapa yhden vahvan sähköisen tunnistamisjutun Suomesta, toisen Ruotsista eri nimellä, kolmannen Saksasta, neljännen Ranskasta, jne. He saavat juuri sen mukaisen identiteetin, minkä ovat kyseisen maan viranomaisille päästään keksineet. Heitäkään tämä valvonta ja oikeasti vahva tunnistautuminen ei tietenkään koske.\nTämä on todella huolestuttavaa kehitystä ja eipä ihme, että kuulen tästä vasta nyt ensimmäistä kertaa. Niin varmasti miltei jokainen suomalainen kuulee tästä vasta nyt ensimmäisen kerran. Tätä on huolella ja salassa valmisteltu, koska pelätään, että lampaat heräisivät ja suuttuisivat, kun tajuaisivat, millaiseen isovelivaltioon ollaan nyt kovaa vauhtia menossa.\nMutta turha on viranomaisten pelko. Ei tämä tyhmä kansa tajua, miten sitä jatkuvasti hivutetaan ja välillä otetaan jättiaskelia kohti täysin totalitaristista valtiota "porkkana ja keppi" taktiikalla. Ei tämä tyhmä kansa tajua silloinkaan, kun se on jo täysin pankkien ja viranomaisten orjuuttama. Ei sillä tosin ole siinä vaiheessa edes vaikutusta, koska siinä vaiheessa mitään ei voida enää tehdä ja kaikenlainen kapinointi tai systeemin muuttaminen on täysin mahdotonta. Ilmeisesti sitä tämä tyhmä kansa haluaakin. Sitä se on saamassakin.\nValtio selvittää parhaillaan vaihtoehtoja nykyiseen sähköisen tunnistamisen sotkuun. On HST-kortti, joka ei ole saavuttanut juuri mitään käyttöä, koska ihmiset eivät halua hankkia ja käyttää kortinlukijaohjelmistoja (eivätkä voi korttia matkapuhelimen kanssa edes käyttää). Sitten on myös mobiilivarmenne, joka voisi olla todella tehokas, mutta ihmiset eivät viitsi sitäkään hankkia ja käyttää, kun se maksaa ekstraa joka kuukausi. Eniten käytetty tunnistautumismuoto on yhä pankkitunnukset, koska ihmiset käyttävät niitä muutenkin, mutta tämä systeemi taas on riippuvainen pankeista ja pankit laskuttavat tietenkin tunnistetta haluavaa tahoa näistä aika röykeästikin. Jonkinlainen pin-koodilla suojattu valtion toimittama usb-tikku voisi olla ratkaisu, mutta siihen on vielä matkaa ja paljon, eikä systeemin huoltovarmuudesta ole mitään takeita. Todellakin, soppa on valmis ja valtio koettaa nyt selvittää, miten asiassa olisi syytä edetä.\nSamaan aikaan meillä on kuitenkin jo olemassa Trafin Autoilija-sovellus, jolla voit tunnistaa henkilöllisyytesi postissa jne. sekä ajo-oikeutesi, aivan kuin sinulla olisi ajokortti kädessäsi - ja voit myös samalla sovelluksella tunnistaa kenen tahansa muun ajo-oikeuden tai henkilöllisyyden lukemalla hänen sovelluksestaan hänen luomansa tilapäisen QR-koodin. Miksi pitäisi siis keksiä pyörää uudestaan? Miksei tuota Autoilija-sovellusta voisi käyttää perustana yhden tunnistussovelluksen luomiseen, joka kävisi sekä ajokortin korvikkeesta, henkilökortin korvikkeesta ja myöskin vielä sähköiseenkin tunnistamiseen netissä ja arkielämässäkin?!? Kaksi näistä kolmestahan se on jo tälläkin hetkellä!\nAlla esimerkki siitä, miltä ko sovellus näyttää ja miten se esittää henkilötietojen tarkistuksen jne. kun olet rekisteröinyt sen pankkitunnuksillasi ja näpyttänyt siihen pin-koodisi:\nMitäpä, jos tunnistamista kaipaava nettisivu tarjoaisi salattua yhteyttä pitkin kertakäyttöisen tunnisteen QR-koodina, jonka voisi lukea Autoilija-sovelluksella? Samalla tapaa, kuin Autoilija-sovellus tarjoaa luettaviksi muille tietoja QR-koodina ja osaa lukea muiden antamia tietoja QR-koodista (tai tarkemmin sanottuna se lukee QR-koodista valtuutuksen hakea ne tiedot netin kautta palvelimilta turvallisesti). Paras esimerkki tämmöisen käytännön toteutuksesta on se, miten WhatsApp Web tarjoaa QR-koodia puhelimesi WhatsApp-sovelluksellesi, kun haluat linkittää puhelimesi WhatsApp tilisi tietokoneesi ruudulle selaimesi kautta (ks. alla). Senkun luet tuon koodin puhelimesi WhatsApp sovelluksella ja hups! tilisi ja selaimesi onkin linkitetty nyt toisiinsa ja voit vastaanottaa ja lukea WhatsApp viestejäsi paitsi puhelimella niin myös selaimellasi!\nAutoilija-sovellus lukisi tuon tunnistamista kaipaavan nettisivun tarjoaman saman tyyppisen QR-koodin - jos käyttäisit tietokonettasi, lukisit sen tietokoneen näytöltä puhelimesi kameralla (Autoilija-sovelluksesta) ja jos käyttäisit puhelimesi nettiselainta, sovellus voisi napata sieltä sen automaattisesti - purkaisi sen selkokielelle, varmistaisi, että sen lähettäjä on aito, rekisteröity taho tms. ja että se olisi aikamääreisesti jne. oikein, eikä väärennetty (aivan kuten WhatsApp tekee WhatsApp Web QR-koodille), sekä ilmoittaisi sitten käyttäjälle, mitä tietoja se sinusta haluaa ja kysyy, haluatko lähettää ne sille. Jos valitset "kyllä", Autoilija-sovellus pyytäisi sinulta pin-koodiasi ja oikean pin-koodin saatuaan lähettäisi QR-koodissa mainittuja tunnistetietoja käyttäen vastauksensa - vahvalla kryptografialla höystetyn (eli PKI:ta ja vahvoja kryptografisia tiivistefunktioita ynnä digitaalista allekirjoitusta) aika- ja juoksevalla numerolla koodatun vastauksesi puhelimesi kautta tuolle nettisivun määrittelemälle tunnistuspalvelimelle. Nettisivu, joka tunnistamista pyysi, saisi kaipaamansa vastauksen ja voisi siirtää sinut eteenpäin - tunnistettuna! Autoilija-sovellus pitäisi kirjaa kaikista tunnistautumisistasi, joten voisit myöhemmin tarkistaa, minne on tullut kirjauduttua ja milloin jne.\nKirjautuminen voisi tapahtua käytännössä esimerkiksi nettisivulla näin:\n(Toki, mikäli ei haluta tehdä systeemiä edes näin monimutkaisesti, niin henkilöhän voi jo nykyistä Autoilija-sovellusta käyttäen tunnistautua vaikkapa nettisivuille yksinkertaisesti luetuttamalla tietokoneensa webbikameralla tuon nykyisen Autoilija-sovelluksen luoman tunnistautumis-QR-koodin sitä haluavalle nettisivulle. Nettisivu sitten lukee sen kautta henkilön tunnistetiedot luotettavasti ja voi kirjata henkilön sisälle palveluunsa turvallisesti.)\nHommahan olisi aivan älyttömän kätevä ja turvallinen. Eikä tarvitsisi keksiä pyörää uudestaan, eikä maksaa maltaita ulkopuoliselle taholle tunnistuksen toteuttamisesta.\nKuten sanoin, nykyiselläänkin Autoilija-sovellus käy fyysisestä ajokortista ja henkilöllisyyden tunnistamisesta, joten olisi täyttä pähkähulluutta kehittää jotain toista sovellusta tai kokonaan eri laitetta sitten vielä sähköistä tunnistamista varten! Lisättäkööt moinen ominaisuus tuohon jo olemassa olevaan sovellukseen (ja ehkä sovelluksen nimi vaihtoon, esim. Tunnistussovellus tms.), niin yhdellä sovelluksella puhelimessa voi hoitaa kaikki ihmisen tarvitsemat tunnistautumisjutut kerralla! Ei ole tarvetta enää kantaa sen enempää ajokorttia tai henkilökorttiakaan mukanaan, eikä mitään tarvetta hankkia vaikkapa mobiilivarmennetta tms. tai edes pankkitunnuksia - pankkitunnistautuminenkin voisi hoitua tuolla sovelluksella. Hyvällä lykyllä monet nettisivustotkin voisivat alkaa tunnistamaan käyttäjäänsä tuon sovelluksen kautta, jos systeemin toteutus tehdään järkevästi. Puhelimitse tapahtuvaan "vähemmän turvalliseen - mutta luultavasti ihan riittävän turvalliseen - tunnistamiseenhan" on jo olemassa yksi aiemmin esittelemäni keino nykyisen "mikä sun hetu on?" -epäturvallisen kyselyn sijaan.\nPorkkanana tässä Autoilija-sovelluksen edelleenkehittämisessä olisi tietenkin se, että kun se olisi oikeasti hyvä ja KORVAISI muita systeemeitä, eli muovista ajokorttia ja muovista henkilökorttia. Tämmöistä etua muilla sähköisen tunnistamisen systeemeillä (HST-korttia lukuunottamatta) ei ole. Juuri tässä voisi olla se porkkana, jolla ihmiset saataisiin käyttämään tämmöistä tunnistautumissysteemiä. Todella loistava houkutin. Ihmiset voisivat paitsi jättää ajokorttinsa ja henkilökorttinsa kotiin, niin myöskin tunnistautua netissä tällä yhdellä sovelluksella. Tämä voisi olla se vetovoimatekijä, joka saisi ihmiset innostumaan tästä ja alkamaan käyttämään tätä tunnistautumismuotoa muihin verrattuna ylivoimaisesti eniten!\nMyöhemmin tämän tunnistamissovelluksen tietoihin voidaan lisätä vaikkapa tunnistettavan sormenjäljet tai iiriskuva, mikäli pelkän valokuvan ja toimivan, pin-koodilla avatun sovelluksen sisältöineen ei katsota olevan riittävän hyvä tunnistamaan sitä, onko väitetty henkilö todellakin sovelluksessa oleva henkilö (vaiko vaan joku, joka on saanut ko. henkilön puhelimen ja pin-koodit varastettua ja näyttää samankaltaiselta kuin ko. henkilö). Lisätunnistautuminen voisi olla tarpeen esim. pankin tiskillä asioidessa...siinä henkilö lukisi tiskiltä siellä esitetyn QR-koodin, tunnistautuisi sovelluksellaan kuten netissäkin ja vielä antaisi iiriksensä tai sormenjälkensä luettavaksi pankin lukulaitteeseen...sen varmemmaksi ei tunnistaminen voisi enää mitenkään tulla ja identiteettivarkauksien määrä putoaisi pyöreään nollaan.\nTietenkin tämmöinen tunnistautumisjuttu pitäisi myös alunperin asentaa turvallisesti, eli asiakas pitäisi tunnistaa vahvaa sähköistä tunnistamista käyttäen ja mieluusti tämän lisäksi vielä saada esim. tunnistekoodi vaikkapa postitse vakituiseen asuinosoitteeseen poliisilaitokselta tai Väestörekisterikeskukselta. Näin varmistetaan, että edes pankkitunnukset varastanut henkilö ei voisi käyttää tätä systeemiä väärin toisen nimiin. Tähän tapaahan esimerkiksi HST-kortti ja Nordean tunnuslukulaite aktivoidaan ja hyvä niin.\nTässäpä ilmainen vinkki ko. sovelluksen kehittäjille ja valtiolle, toivottavasti otatte vinkistä vaarin!\nPS. Minähän uumoilin jotain tämän tyyppistä matkapuhelimen hyväksikäyttöä tunnistamisessa jo 10 vuotta sitten blogissani.\nPPS. Niin, mutta mitä ne kaikki vanhukset, jotka eivät moista halua, eivätkä muka osaisi käyttää? No, käyttäkööt vaikkapa pankkitunnistautumista sitten koodilaitteineen, kuten nytkin käyttävät. Ei heitä HST-korttia, mobiilivarmennetta, tunnuslukusovellusta tai usb-tikkuakaan saa kuitenkaan käyttämään mitenkään yhtään sen helpommin. Luultavasti järkevällä opastuksella hekin voisivat ostaa edullisen Android Go -puhelimen ja siirtyä senkin avulla digiaikaan ja myös tuon sovelluksen käyttöön.\nLähetin tämmöisen al-Taee liittyen VKSV:lle ja Helsingin poliisille\nTo: VKSV@oikeus.fi; kirjaamo.helsinki@poliisi.fi\nSubject: Tärkeä huomio tapaus Hussein al-Taee liittyen\nJulkisuudessa on puhuttu, että Hussein al-Taeen teot olisivat rikosoikeudellisesti vanhentuneet, koska ko. julkaisujen julkaisemisajankohdasta on kulunut jopa 5 vuotta. Tämä väite on perätön ja pyydän, että valtakunnansyyttäjänvirasto ja poliisi korjaa asian viipymättä ja saattaa sen myös tutkintaa tekeville poliiseille, sekä sittemmin asiaa ajavalle syyttäjälle tiedoksi.\nRikoslain 8. luvun 2 §:n 2 momentin mukaan siinä tapauksessa, että rikolliseen tekoon sisältyy lainvastaisen asiaintilan ylläpitäminen, syyteoikeuden vanhentumisaika alkaa vasta sellaisen tilan päättymisestä.\nAl-Taeen kohdalla tämä tarkoittaa, että vanhenemisaika alkaa vasta siitä hetkestä, kun ko. kirjoitukset on poistettu netistä. Ne ovat ilmeisesti olleet siellä todistettavasti ainakin vielä 2019 keväällä, kun kohu alkoi, joten asia voi rikosoikeudellisesti vanhentua vasta keväällä 2024.\nTämä tulkinta nettikirjoituksissa on ollut minunkin kiihotus- ja uskonrauhanrikkomisrikosjuttujeni kohdalla, niissäkin on vedottu siihen, että lainvastainen asiantila on ollut voimassa niin kauan, kun ko. kirjoitukset ovat internetissä saatavilla olleet. On siten myös yhdenvertaisuuslain mukaista, että myös Hussein al-Taee kohdalla asia tulkitaan samoin, kuin myös minun kohdallani, koska kaikkihan me olemme tasa-arvoisia lain edessä, vai...?\nPyydän lyhyen vastauskuittauksen, että tiedän teidän lukeneen tämän viestini, siis olevan tietoinen tästä asiasta.\nTuli vastaus VKSV:ltä, jossa kerrottiin, että kertomani asia on otettu huomioon. Loistavaa.\nTaas nähdään, miten epäyhdenvertainen Suomen oikeuslaitos on. Kun minä kiihotan kansanryhmää vastaan tai rikon uskonrauhaa kirjoituksillani, sanotaan, että jutun syyteoikeus EI ALA VANHENTUA, ENNEN KUIN KYSEISET JULKAISUT OVAT POISTUNEET YLEISÖN SAATAVILTA. Kun kiiltokuvamatu Hussein al-Taee (jos tämä on edes hänen oikea nimensä) kiihottaa kansanryhmää vastaan tai rikkoo uskonrauhaa, sanotaan lainoppineiden suulla, että jutun syyteoikeus ALKAA VANHENTUA HETI SIITÄ HETKESTÄ, KUN KYSEISET JULKAISUT ON LAITETTU YLEISÖN SAATAVILLE.\nToki samanlaista logiikkaa oli myös ns. case Mänttilahden osalta, kun minä olin rikoksen uhri: Syyttäjä pokkana väitti, että syyteoikeus oli vanhentunut, koska se mukamas katsotaan alkavan vanhentua siitä hetkestä, kun kirjoitukset on nettiin laitettu. Jännää, miten minun kohdallani syyteoikeuden vanhenemisen tulkinta riippuu täysin siitä, onko se minulle epäedullista tai edullista! Ja jotkut idiootit vielä luulevat, että minä (tai kukaan kansallismielinen) voi saada oikeutta Suomessa, tai että suomalaiseen oikeuslaitokseen voi luottaa! HUUTONAURUA!\nLaki on asiasta kuitenkin täysin selvä: Rikoslain 8. luvun 2 §:n 2 momentin mukaan siinä tapauksessa, että rikolliseen tekoon sisältyy lainvastaisen asiaintilan ylläpitäminen, syyteoikeuden vanhentumisaika alkaa vasta sellaisen tilan päättymisestä. Toisin sanoen, aivan kuten minun kohdallani on aina ollut ja tulee aina olemaankin, eli syyteoikeuden vanheneminen alkaa siitä hetkestä, kun kyseinen kirjoitus POISTUU NETISTÄ.\nEi, tämä ei ole tulkintakysymys. Ei, tämä ei ole mielipide. Ei, tämä ei ole väite. Tämä on fakta. Karu, kylmä, 100% looginen fakta, joka ei riipu siitä, mitä mieltä sinä, oikeuslaitos tai kukaan tai mikään taho maailmassa siitä on.\nKiihotuksen ja uskonrauhan rikkomisen asiantila on nettikirjoituksen osalta se, että kun kirjoitus on yleisön saatavilla, se voi kiihottaa tai rikkoa uskonrauhaa. Näin ollen rikollinen asiantila on voimassa. Kun ko. kirjoitus poistuu yleisön saatavilta, asiantila lakkaa, koska kirjoitus ei olemattomana voi enää kiihottaa, eikä rikkoa uskonrauhaa. Ja kun asiantila lakkaa, alkaa juoksemaan tuo jutun vanhenemisen kello. Ei ennen, eikä jälkeen, vaan juuri prikulleen silloin.\nMutta, kuten nähty, Suomi ei ole oikeusvaltio. Viranomaiset ja oikeusoppineet ja koko oikeuslaitos tulkitsee näitä lakeja täysin mielivaltaisesti sen mukaan, kuka on uhrina ja kuka on tekijänä. Yhdenvertaisuus lain edessä on pelkkä vitsi Suomessa ja taas kerran se nähdään ja taas kerran aivopestyt idiootit lampaat kieltäytyvät näkemästä sitä, vaikka se heille hopeatarjottimilla naaman eteen tyrkytetään. Suomalainen idiootti lammas on todellakin aivan poikkeuksellisen vajaaälyinen ja epälooginen, kun ei millään kykene näin selvääkään asiaa tajuamaan mitenkään millään muotoa.\nPS. Tein piruuttani asiasta rikosilmoituksen poliisille vain, jotta voitte nähdä omin silmin, miten asiaa ei tulla tutkimaan ja Hussein ei tule saamaan syytteitä, eikä tuomiota, koska Hussein on kiiltokuvamatu, jonka kaikkia tekosia hyssytellään Suomessa.\nÄärimmäisen vaarallista isoveli valvoo -touhua tul...\nJärkevä ja tehokas ratkaisu ihmisten sähköiseenKIN...\nLähetin tämmöisen al-Taee liittyen VKSV:lle ja Hel...\nLainoppineet valehtelevat törkeästi: Hussein al-Ta...


Homepuhdistus, mikrobipuhdistus monen vuoden kokemuksella ✔ - JK Mikrobitekniikka Oy\nMiksi irtaimiston puhdistus kannattaa?\nIrtaimiston mikrobipuhdistus on tehokas keino estää terveydelle haitallisten mikrobien leviäminen muihin tiloihin irtaimiston mukana. Puhdistustyö kannattaa antaa ammattilaistemme hoidettavaksi, sillä meillä on käytössä juuri tähän tarkoitukseen kehitetty puhdistuslinjasto ja tietotaitoa haitallisten mikrobien ja muiden haitta-aineiden kanssa työskentelystä. Irtaimiston puhdistus on usein myös taloudellisesti kannattavaa, joten suosittelemme pyytämään ilmaisen arvion irtaimistonne puhdistuksesta.\nIrtaimiston puhdistaminen käytännössä\nPuhdistuskeskuksessamme on erityisesti irtaimistopuhdistusta varten kehitetty puhdistuslinjasto, jossa puhdistus pystytään suorittamaan tehokkaasti, luotettavasti ja nopeasti. Irtaimiston puhdistus tehdään aina osastoidussa, paineistetussa tilassa, jotta epäpuhtaudet eivät leviä hallitsemattomasti muihin osastoihin tai ympäristöön. Puhdistuslinjastomme osastoja ovat mm.\nLikaisen tuotteen varastointi\nMekaanisen ja koneellisen puhdistuksen osastot\nHajunpoistotilat koneellista hajunpoistoa varten\nPuhtaiden tuotteiden varastointitila, jossa tuotteet säilytetään pakattuna lähetystä varten\nIrtaimiston puhdistuksessa noudatetaan laatu- ja riskienhallintajärjestelmämme mukaista luokitusta. Riskiluokat ovat asteikolla 1-5, jolloin riskiluokka 1 on vähäinen ja riskiluokka 5 on suuri. Luokituksen mukaan arvioidaan irtaimiston puhdistettavuus ja valitaan oikeat työmenetelmät. Esimerkiksi vähäisen riskin kohteessa ongelmana voivat olla vähäiset kuitu- ja pölylähteet ja lähes kaikki irtain voidaan puhdistaa. Suuren riskin kohteessa haitta-ainepitoisuudet ovat suuria, tilat voivat olla käyttökiellossa ja vain joitain kovia tuotteita voidaan turvallisesti puhdistaa.\nMitä voi puhdistaa?\nMikään projekti ei ole meille liian pieni tai suuri, joten voit pyytää tarjousta joko yksittäisen tuotteen puhdistuksesta tai vaikka kokonaisen kiinteistön, esimerkiksi koulun tai toimistorakennuksen irtaimiston puhdistuksesta. Hoidamme tarvittaessa myös logistiikan, eli voimme noutaa ja palauttaa irtaimiston asiakkaan toiveiden mukaan. Erityisesti arkistopuhdistuksen yhteyteen suosittelemme pakkaus- ja hyllytyspalveluamme. Lisäksi erikoisosaamiseemme kuuluu arvotaiteiden puhdistus. Henkilökuntamme on konservaattorin kouluttamaa, jotta asiakas voi luottaa taiteensa oikeaoppiseen käsittelyyn.\nYleisimpiä puhdistettavia tuotteita ovat:\nKovat huonekalut (pöydät, tuolit, hyllyt, kaapit, sängyn rungot yms.)\nSohvat ja muut huokoiset kalusteet (puhdistettavuus arvioidaan riskiluokitusjärjestelmäämme noudattaen)\nPestävät tuotteet kuten verhot, vaatteet ja muut tekstiilit\nLelut, pelit, opetusmateriaalit\nArvotaiteet ja koriste-esineet\nOta meihin yhteyttä, mikäli haluat lisätietoa tai kustannusarvion irtaimistosi puhdistuksesta!


2022 – Amalian maailma\nKirjoittanut amalianmaailma on 4.1.2022 6.1.2022\nMihin viime vuosi oikein katosi?! Se hurahti hirveetä vauhtia ohi. Saatiin kotona uusia projekteja alulle ja tänä vuonna jatketaan. Aittarakennus purettiin viime vuonna (kiitos talkoolaisten!) ja tälle vuodelle jäi paljon siistimistä ja kaikenlaista muutakin pihan uudistamista. Sora- ja multakuormia siis tiedossa heti, kun kelit sallii. Ja mä pääsen vihdoin hahmottelemaan istutusten paikkoja toden teolla, kun saadaan pihapalapeliä koottua taas lisää kasaan.\nSisustamista kodissa on tekemättä vaikka kuinka. Mä olen ilmeisen hidas siinä hommassa. Harkitsen perusteellisesti, jottei tulisi virheostoja. Mulla on myös sellainen sääntö itselleni, etten saa ostaa sisustustavaraa, jollei mulla ole tarkkaa sijoituspaikkaa tiedossa. Mä olen nyt lähikuukausina etsinyt kirppareilta etenkin keramiikkatauluja ja seinävaatteita. Hyviä löytöjä on jo tullut tehtyä, niistä varmasti postauksia tulossa.\nKoivupöllit taas käytössä. Niitä on tarvittu vuoden aikana vaikka mihin!\nUuden vuoden aatto meni mukavan rauhallisesti. Syötiin hyvin ja ulkoiltiin. Meillä on aika paljon koristevaloja pihassa, mutta pihatielle oli ilmestynyt vielä pienet ulkotuletkin uuden vuoden kunniaksi. Raketit jäivät kuvaamatta, kun kameran akusta loppui virta juuri ennen h-hetkeä. Kelikään ei kyllä ollut kuvaamiselle otollinen. Me lähdettiin puolenyön paikkeilla yökävelylle katsomaan, josko kauempaa ammutut raketit näkyisivät, mutta taivas oli niin paksun pilviltin alla, ettei erottunut kuin muutaman raketin säkenöintiä taivaanrannassa.\nTinakiellon jälkeen meillä ei ole valettu mitään korvaajaa ennen kuin nyt. Kokeiltiin miten joululahjaksi saadut mehiläisvahatähdet toimivat tinan asemesta ja kyllähän homma niilläkin onnistui.\nMehiläisvahatähdet. Mikä ihana tuoksu!\nMehiläisvahan sulamispiste on 62-65°C, joten tähdet sulivat vanhassa löylykauhassa takan hiilloksen päällä tosi nopeasti. Siitä sitten vipattiin kiuluun kylmään veteen.\nMehiläisvaha suositellaan sulattamaan vesihauteessa, jotta lämpötila ei nousisi liian korkeaksi. Se voi leimahtaa tuleen, joten varovainen pitää olla. Vesi oli kylmää, mutta vahan jähmettyminen kesti silti yllättävän kauan. Ei siis kannata hätäillä vedestä nostamisen kanssa, ettei mene hajalle.\nTonttu reessä tai jonkinsortin lisko?\nKiitokset teille kaikille lukijoille viime vuodesta ja toivottavasti viihdytte postausten parissa tänä vuonna!💛 Toteuttakoon uusi vuosi unelmianne!\nP.S. Blogin Instagram löytyy täältä ja Facebook täältä, jos haluat tulla seuramaan. Facebook-sivu on aika alkutekijöissä, Instagramiin tulee postailtua useammin.\nEdellinen artikkeli Joulun aika\nSeuraava artikkeli Talven istutuksia\nMeillä oli lapsuudessa tuo mehiläisvahaleikki. Sanottiin, että näin pääsee ennustamaan tulevan vuoden tapahtumia 🙂 Ennustamisen tarkkuudesta en tiedä, mutta hauskaa meillä oli.\nMeillä oli aina ne tinahevosenkengät. Mekään ei ennustuksista paljon mitään tiedetty, mutta tinan valaminen oli hauska perinne 🙂\nSuvi H sanoo:\nHyvää alkanutta uutta vuotta! Itse en myöskään onnistunut kuvata raketteja, koska täällä päin niitä ei oikein näkynyt.\nKiitos paljon ja samoin!✨ Täällä yleensä jonkin verran näkyy, mutta nyt oli kyllä niin pilvinen keli, että vähiin jäi.\nOlen kaivannut tinaleikkiä lapsuudesta mutta en sitä ole tohtinut ostaa, tuo mehiläisvaha näyttää ajavan asian todella hyvin!\nHyvää uuttavuotta 22!\nKyllä vahakin toimi ihan hyvin 🙂 Rahat vaan jää tulematta, kun sellaista röpelöistä pintaa vahaan ei oikein tule 😀\nKiitos samoin, hyvää uutta vuotta! 🙂\nEi siinä vanhassa tinassakaan röpelöisyys rahaa tuonut. Ainakaan minulle. Joten tässä valossa mehiläisvaha on kelpo korvaaja 🙂\nJoo ei ne ennustukset aina oikein pidä paikkaansa 😀\nTotta, vuosi meni todella nopeasti. Itse tulee muisteltua kesää aika paljon, oli niin ihana kesä ❤ Meilläkään ei tinaa valeta.\nMun mielestä oli vähän liian kuumaa ja kuivaa, viileempi kesäkeli sopii mulle paremmin ja sateestakin tykkään 🙂\nKyllä tina vahan voittaa. Harmittaa vieläkin, kun katosivat kaupoista. 😭\nTuo on muuten hyvä sääntö, ettei osta sisustustavaroita ilman tarkoitusta. Kokemusta on, miten turhiin tavaroihin hukkuu, jos ostaa kaiken kuvan, mitä vastaan tulee.\nIlmeisesti nyt on saatavilla lyijytöntä tinaa ja vielä hevosenkengän muotoisena!👍\nJoo mun on hyvä asettaa itselleni vähän sääntöjä mitä kirppishankintoihin tulee 😀\nIhanaa uutta vuotta! Me päätettiin jättää rakettien ostaminen siihen, kun poika on vähän isompi ja kiinnostuu asiasta. Uusi vuosi meni siis möksällä ihan omissa oloissa 🙂\nKiitos samoin, ihanaa uutta vuotta!✨ Joo ehkä raketteihin kannattaa panostaa sitten vasta, kun lapsi niistä innostuu. Paitsi tietenkin, jos omaksi ilokseen haluaa 🙂\nMeillä täällä Innsbruckin lähistölläkin oli uuden vuoden aatto tosi sumuinen. Kova pauke kuului sieltä täätä ja jokunen välähdys, mutta rakettien ampujat kyllä pistivät rahansa tänä vuonna täyteen turhuuteen.\nTuo mehiläisvahahan on hyvä idea tinan tilalle tai vaihtoehdoksi.\nKaikkea hyvää alkaneeseen vuoteen ja paljon ruista ranteeseen, jotta multakasat levittyy tasaisesti:)\nKiitos samoin! Mahtavaa uutta vuotta!✨ Joo pitäis varmaan alkaa jo treenaan multakasoja varten! 😀\nVastaa käyttäjälle Suvi H Peruuta vastaus


Gazan lapset tekivät neljä maailmanennätystä - Ulkoasiainministeriö: Global.finland: Maat: Uutiset maittain A-Z\nGazan lapset tekivät neljä maailmanennätystä\nSummer Gamesissa gazalaislapset saavat leikkiä ja iloita kuin ketkä tahansa lapset – edes kerran vuodessa.\nYK:n palestiinalaispakolaisjärjestö UNRWA:n järjestämällä Summer Games -leirillä jokainen mukana ollut gazalaislapsi pääsi osallistumaan kahden viikon ohjelmaan. Kokonaisuudessaan Summer Games kesti kuusi viikkoa. Kuva: UNRWA\nKirkkonummen kunnan kokoisella Gazan kaistalla asuu puolitoista miljoonaa palestiinalaista. Heistä yli puolet on alle 18-vuotiaita.\nMyös vammaiset lapset ja nuoret otetaan Summer Gamesissä vahvasti huomioon. Kuva: UNRWA\nGaza on kaikkea muuta kuin helppo ympäristö lapsen kasvaa. Saarron ja turvallisuustilanteen vuoksi lapsilla, erityisesti tytöillä, ei ole juurikaan mahdollisuuksia koulun ulkopuoliseen virkistystoimintaan. Köyhyys ja väkivallan pelko ovat arkipäivää.\nMutta kerran vuodessa gazalaislapsilla ja -nuorilla on mahdollisuus puuhastella ja pitää hauskaa. Viidettä kertaa järjestetty Summer Games kokosi yhteen edellisvuosien tapaan 250 000 lasta. Summer Gamesin järjestää YK:n palestiinalaispakolaisjärjestön UNRWA, ja Suomi tuki sitä 1,1 miljoonalla eurolla.\nLeikkien ja urheilun, teatterin, musiikin ja kädentaitojen ohella tänäkin vuonna rikottiin maailmanennätyksiä – peräti neljästi.\nGuinnesin maailman ennätysten kirjaan päätyi seuraavat ennätykset:\nLeikkivarjo (3 520 lasta ja 176 varjoa)\nJalkapallon pompottaminen (2 011 pompottajaa)\nSuurin käsintehty maalaus (5 922 neliömetriä)\nLeijojen lennätys (13 000 lennättäjää)\nSumer Gamesiin osallistui 48 prosenttia alle 18-vuotiaista gazalaisista. Kuva: UNRWA\nUNRWA: Summer Games


Näin valitsijayhdistys perustetaan – tarvitaan 20 000 äänioikeutetun tuki ja syntymäajat - Uutiset - Turun Sanomat\nNäin valitsijayhdistys perustetaan – tarvitaan 20 000 äänioikeutetun tuki ja syntymäajat\nTasavallan presidentti Sauli Niinistö pitää tiedotustilaisuutta Mäntyniemessä Helsingissä 29. toukokuuta 2017. Presidentti Sauli Niinistö kertoi, että haluaa mittauttaa tulevien presidentinvaalien (2018) kannatuksensa valitsijamiesyhdistyksen kautta.\nVähintään 20 000 äänioikeutetun perustamat valitsijayhdistykset saavat asettaa presidenttiehdokkaan. Puolueiden kohdalla edellytyksenä on puolestaan se, että edeltävissä eduskuntavaaleissa puolue on saanut läpi vähintään yhden kansanedustajan. Eduskunnan ulkopuoliset puolueet eivät voi näin suoraan asettaa ehdokasta.\nPuolueilla ja valitsijayhdistyksillä voi olla sama ehdokas, joten kokoomus voi virallisesti asettua Sauli Niinistön valitsijayhdistyksen taakse.\nEhdokashakemuksen jättämisellä ei ole vielä kiire, sillä se on toimitettava Helsingin vaalipiirilautakunnalle viimeistään 47. päivänä ennen vaalipäivää.\nPresidentinvaalien ensimmäisen kierroksen vaalipäivä on sunnuntai 28. tammikuuta 2018, joten vielä syksylläkin on hyvin aikaa asettaa ehdokas.\nValitsijayhdistys perustetaan laatimalla päivätty ja allekirjoitettu perustamisasiakirja, jossa on kerrottava ehdokkaan nimi sekä arvo tai ammatti. Asiakirjassa on myös selvitettävä, mikä presidentinvaali on kyseessä ja kuka on valitsijayhdistyksen vaaliasiamies sekä hänen varamies.\nPerustamisasiakirjaan on liitettävä vähintään 20 000 äänioikeutetun jäsenen allekirjoittamat kannattajakortit. Kannattajakorteissa on kerrottava, että äänioikeutettu haluaa asettaa kyseisen henkilön ehdokkaaksi vaaliin. Äänioikeutetulta vaaditaan nimen lisäksi tiedot syntymäajasta, osoitteesta sekä siitä, että hän on äänioikeutettu presidentinvaalien ensimmäisellä kierroksella.\nHelsingin vaalipiirilautakunta tutkii ehdokashakemukset ja vahvistaa ehdokasasettelun 38. päivänä ennen vaalipäivää laatimalla presidentinvaalin ensimmäisen vaalin ehdokasluettelon, johon otetaan arvotussa järjestyksessä kaikki ehdokkaat.\nTapsa m 29.5.2017 19:12\nEi olis tarvinnut\nPaljasjalkaisena varsinais-suomalaisena uskallan sanoa että kovin kotoinen ratkaisu. Ylentää itsensä alentumalla.\nOmis mennyt vaan Kokoomuksen ehdokkaana ja valittu ekalla kierroksella. Toki se nytkin voi niin mennä.\nRasittavaa on että kaikki nyt sitten nimeää ehdokkaansa , montako ääntä Essayah, Kyllö en ja Nils Torwalds luulevat saavansa.\nTietoa vailla 29.5.2017 23:09\nKiitos Turun Sanomat\nEnsimmäinen media, joka kertoo miten valitsijamiesyhdistys toimii! Jouduin lukemaan läpi toistakymmentä erilaista uutista Niinistön ehdolle asettumisesta ja tämä juttu oli ensimmäinen, jossa avattiin mikä on valitsijamiesyhdistys. Muissa tyydyttiin vain toteamaan, että Niinistö "mittauttaa tukensa" valitsijamiesyhdistyksen kautta. Selvästi kaikilla toimittajillakaan ei ole tietoa mistä kirjoittavat. Se toki ei välttämättä ole uutta :)


THE WINTER JACKET - My Style - Fashion - Kira Kosonen\nEn ole koskaan ollut mikään todella hullu kenkä/laukkufanaatikko, mutta takit. Takit ovat jostain syystä isoin vaateintohimoni ja ihan hävettää myöntää monta niitä kaapista oikein löytyy. Nyt kyllä viimeisen suursiivouksen aikana laitoin myyntiin/lahjoitin puolet myös kaikista takeistani, joten vähän paremmilla mielin voi olla nyt sen suhteen.\nTämän talven suosituin takki on kyllä heittämällä ollut tähän mennessä tämä H&M:ltä lahjana saatu valkoinen oversized pörröunelma. Se on myös takki, joka on kerännyt kaikista eniten kommentteja Instagramin puolella sekä myös livenä. Joka ikinen kerta, kun se on päälläni niin joku kysyy mistä se. Kaikki aina myös hämmästelevät yhtä pyörein suin vastaustani, kun sanon, että Henkka Maukaltahan sen! Kieltämättä takki muistuttaa minuakin vähän mm. Max Maran upeista pörrötakeista.\nAjattelin, että täällä Lausannessa olisi ollut jo todella kylmä, joten pakkasin mukaan ihan kunnon untsikan sekä yhden kevyemmän villakangastakin, mutta täällä onkin ollut nyt aika lämmintä ja todella sateista koko ajan. Ihan ei mennyt siis putkeen takkivalintojen kanssa tällä kertaa. Villakangastakki + sateenvarjo kombolla kuitenkin pärjää ja ei niin väliä jos vähän nyt kastuukin.\nHuomenna lähdetään ehkä tekemään kuitenkin joku pieni päiväreissu ylös Mont Blanc vuorelle, jossa paistaa aina aurinko, koska kivutaan korkealle pilvien yläpuolelle! Toinen vaihtoehto on minireissu Luganoon sekä valtavaan Foxtown outlet myymälään, jossa saisi kyllä varmasti tehtyä kätevästi kaikki jouluostokset snm. Sovittiin kyllä ainakin perheen kesken, että tänäkin vuonna vältetään mitään turhan ostamista ja keskitytään vaan iloiseen joulumieleen ja yhdessä oloon <3 Se on t0iminut kyllä tosi kivasti ja välttyy kaikelta turhalta stressiltä!\nKatsotaan minne huomenna päädytään.


Asukkaana Eskoossa - Eskoo\nAsumispalvelut on tarkoitettu vammaisille sekä vastaavaa tukea ja apua jokapäiväisessä elämässään tarvitseville henkilöille. Eskoon tuki- ja osaamiskeskus järjestää sekä autettua, ohjattua että tuettua asumista. Lyhytaikaiseen hoitoon asiakas voi tulla päiväksi tai muutaman viikon ajaksi omaisten tarpeiden mukaan.\nTuemme asiakkaan oman elämän hallintaa, autamme arkielämän tehtävissä ja kannustamme häntä osallistumaan yhteiskunnan elämään. Näihin tavoitteisiin tähtäämme yhteistyössä omaisten, läheisten ja muun verkoston kanssa.\nAutettu asuminen on tarkoitettu vammaisille, jotka tarvitsevat tukea ympäri vuorokauden.\nOhjatussa asumisessa henkilökunta antaa asukkaalle tukea päivä- ja ilta-aikaan.\nTuettu asuminen edellyttää asukkaalta varsin hyviä itsenäisen elämän taitoja hänen asuessaan omassa asunnossaan. Tukenaan hänellä ovat henkilökunnan säännölliset käynnit.


Liikennejärjestelyt Naantalin satamassa muuttuvat | Finnlines\nUutishuone / Liikennejärjestelyt Naantalin satamassa muuttuvat\nLiikennejärjestelyt Naantalin satamassa muuttuvat\nLiikennejärjestelyt muuttuvat 7.5. iltalähdöstä alkaen siirtyessämme käyttämään uutta laituria Naantalin satamassa.\nSisääntulo satamaan tapahtuu Järveläntien pääportin kautta. Rahdin lähtöselvitys säilyy edelleen terminaalissa.\nTerminaalin edessä on kenttäalue lähtöselvityksessä asioivia kuljettajia varten, sekä erillinen kenttätila ajoneuvoille jolla ei ole varausta tai jotka ovat odotuslistalla. Kaistaopasteet osoittavat oikeat kaistat.\nLähtöselvitetyn yksikön kuljettaja saa selvityksestä poletin, ajo uudelle kenttäalueelle tapahtuu uuden portin, portin F kautta, puomi aukeaa poletilla. Suljetulla kenttäalueella ajo oikealle kaistalle tapahtuu kaistaopasteita noudattaen.\nHuomioittehan, että uusi kenttäalue on kokonaisuudessaan ISPS aluetta ja suljetulle alueelle pääsevät ajamaan ainoastaan lähtöselvitetyt yksiköt.\nMikäli ajoneuvo poistuu suljetulta alueelta, menettää yksikkö varatun paikkansa ja kuljettajan tulee lähtöselvittää yksikkönsä uudelleen terminaalissa.\nIrtotrailerit, ahdattavat ajoneuvot:\nSaapuvien ja lähtevien trailereiden kenttäalue sijaitsee suljetulla alueella, kulku portti D5 kautta, vetoautojen luvitus hoituu Finnlinkin lähtöselvityksen henkilökunnan toimesta ma-pe klo 8:00-16.00, pyynnöt voi lähettää osoitteella booking@finnlink.fi.\nLuvitukseen tarvitaan seuraavat tiedot: Kuljetusliikkeen nimi, ajoneuvon /ajoneuvojen rekisterinumero ja yhteyshenkilö sekä yhteystiedot. Luvituksen jälkeen nouto/jättö onnistuu myös yöaikaan ja viikonloppuisin.\nTrailereiden paperit on edelleenkin toimitettava lähtöselvitykseen terminaaliin, saapuvien trailereiden paperit löytyvät postilaatikosta uudelta alueelta trailerparkin vierestä, saniteettikontin edestä.\nNaantalin satama katsoo, että irtoperien ja ahdattavien, kuskittomien ajoneuvojen ja metsäkoneiden pysäköinti on ilmaista 24 tuntia ennen ja jälkeen lastausta/purkua. Tämän ajanjakson täytyttyä maksaa pysäköinti 25 EUR per päivä. Tulemme veloittamaan kulun edelleen asiakkailta.\nErikoiskuljetukset saapuvat satamaan pääportin kautta ja ohjataan suoraan uudelle kenttäalueelle portin D5 kautta. Luvitus ja suljetulle kenttäalueelle saapumiseen liittyvät erikoisjärjestelyt hoidetaan rahtivaraajiemme toimesta laivapaikan varaamisen yhteydessä booking@finnlink.fi.\nPoistuminen suljetulta kenttäalueelta tapahtuu opasteiden mukaisesti. WC ja vesipiste löytyvät terminaalista, WC myös uuden ISPS alueen perältä, läheltä traileraluetta.


Kirjoittaja Aihe: Jankkurikylvö (Luettu 1957 kertaa)\n« : 19.06.17 - klo:13:41 »\nOnko kokemuksia syysöljykasvien jankkurikylvöstä? Itselläni on tuossa vanha heinämaa jonka ajattelin kylvää syysrapsille. Jos heinäkuussa on kuivaa niin maan kyntäminen ja kylvökuntoon hienontaminen voipi olla hankalaa. Onnistuisikohan jos korjaan heinän pois ja glyfosaattiruiskutus muutaman viikon päästä ja siihen jankkurikylvö?\n« Vastaus #1 : 19.06.17 - klo:14:13 »\nhttp://neuvo2020.blogspot.fi/ Heti tuolla sivulla jnäkyy.\nKai siihen saa neuvorahoitustakin tuohon jankkurineuvontaan.\nToisaalta, aika paljon kylvetään kynnökselle suoraan, Rexius jyrä ja biodrill.\nViime kesänä maa oli kuivaa, mutta heti kynnön jälkeen kun äesti,\nrapsi orastui hyvin.\nOlen tyytyväinen kynnön ja vaakatasojyrsimen yhdistelmään.\nLaahavannaskylvökoneella sain tasaiset oraat 2,8 kg kylvömäärällä.\nSänkikesantoon kynnös ja heti jyrsintä. Apilakasvuston jälkeen etanatuhot\nolivat paljon suuremmat. Jouduin kylvämään uudestaan. Sluxxia kuluu.\nJankkuriurakoitsijalla on sen sluxx rakeen istuttaja koneessa kiinni.\n« Vastaus #2 : 20.06.17 - klo:11:03 »\nTuota jyrsintää mietin itsekin että vois olla hyvä, mutta sitä ei konehallista löydy eikä lähistöllä ole tietääkseni kenelläkää.Kunnon jyrätkin puuttuu. Taidan kysellä urakiotsijaa, vaikka hintaa kylvölle tulee niin menee siinä samalla monta työvaihetta.\n« Vastaus #3 : 20.06.17 - klo:23:51 »\nLainaus käyttäjältä: ponydiesel - 20.06.17 - klo:11:03\nParas markkinoija on semmoinen, jolla se jyrsin on. Ajettiin äkeellä kahteen pekkaan kollegan kanssa peltoa, semmoista neljää hehtaaria, syysvehnälle oli ohramaalle tarkoitus mietitty. Olisiko aamulla 7 aloitettu, ja illalla neljältä oltiin aivan kurkkua myöten täynnä niiden lohkareiden kierittelyä.\nSitten naapurilla siemen loppui, ja tuli hakemaan täydennystä meiltä, vaihdettiin siementä jyrsintään, ja kun Maschio teki kerta-ajolla kloteista ryynejä, rakastuminen oli tapahtunut. Monta vuotta meni, kunnes löytyi budjettiin sopiva. Kovasti se on mieleen, näissä pienemmissä ympyröissä.\n« Vastaus #4 : 21.06.17 - klo:05:50 »\nLainaus käyttäjältä: -SS- - 20.06.17 - klo:23:51\nPitää varmasti paikkansa tuo, että paras markkinoija on jyrsimen omistaja. Pari vuotta sitten ostin kun läheltä sai hyväkuntoisen ja kohtuuhintaisen machion eikä öljykasvien viljelyssä ole paluuta äesaikaan enää. Keväällä kynnöksen tasaus ja sen jälkeen kerta-ajolla saa sopivan ja tasaisen kylvöpohjan. Sama syysviljoilla, viime syksynä ruismaa kerta-ajolla suoraan kynnökseltä. Aikaa se vähän ottaa, mutta lopputulos on kyllä vallan mainio jyrsimen kanssa touhutessa.